title: James Cossins

text: James Cossins oli brittiläinen näyttelijä, joka näytteli virkaintoisia tyyppihahmoja. Cossinsin elokuvaura alkoi 1960-luvun puolessavälissä. Hän näytteli muun muassa elokuvissa "Miten voitin sodan" (1967), "Lost Continent" (1968), "Melody" (1970) ja "Roisto" (1971). Cossinsin hahmot esiintyivät elokuvissa usein 5–10 minuutin ajan. Hänen näkyvin roolinsa oli elokuvassa "Kuka murhaisi äitikullan?" (1967). Cossinsin elokuvaura päättyi vuonna 1992.


title: Yrjö Kallionpää

text: Yrjö Kalevi Kallionpää (1. tammikuuta 1933 Messukylä – 19. maaliskuuta 1983 Vaasa) oli suomalainen näyttelijä. Puheteatterin ohella Kallionpää näytteli useissa televisiotuotannoissa 1960–1980-luvuilla ja muutamassa kokoillanelokuvassa kuten "Ulvova mylläri" vuonna 1982.


title: Yrjö Kallionpää

text: Yrjö Kallionpää syntyi Messukylässä nykyisen Tampereen alueella uudenvuodenpäivänä 1933, hänen äitinsä oli Jenny Kallionpää. Ammattiuransa hän aloitti Savonlinnan teatterissa näyttelijänä ja järjestäjänä 1958–1959. Sitä seurasi kiinnitys Kajaanin Työväen Teatteriin 1959–1961 ja Kuopion Yhteisteatteriin 1961–1963. Kuopiossa hän työskenteli paitsi näyttelijänä, myös valaistusmestarina. Uransa myöhemmässä vaiheessa Kallionpää oli kiinnitetty Jyväskylän kaupunginteatteriin 1975–1978 ja Vaasan kaupunginteatteriin vuodesta 1979.


title: Yrjö Kallionpää

text: Kallionpään näyttämötehtäviä olivat muun muassa Moise Tšomben rooli näytelmässä "Ja Lumumban täytyy kuolla", Dogsborough'n rooli Bertolt Brechtin eeppistä teatteria edustavassa näytelmässä "Arturo Uin valtaannousu" ja Veikkolainen Leena Härmän näytelmässä "Viekää tuhkatkin pesästä". Hänen muita tehtäviään olivat esimerkiksi Eeron rooli Aleksis Kiven "Seitsemässä veljeksessä", haudankaivaja William Shakespearen klassikossa "Hamlet", Herr Schultz näytelmässä "Cabaret" ja Täin muna François Rabelaisin renessanssiajan näytelmässä "Suuren Gargantuan hirmuinen elämä".


title: Yrjö Kallionpää

text: Kallionpää näytteli myös Pyynikin Kesäteatterissa muun muassa Maiju Lassilan alkuperäistekstiin perustuvassa komediassa "Tulitikkuja lainaamassa".


title: Yrjö Kallionpää

text: Vuonna 1983 julkaistussa näyttelijämatrikkelissa "Suomen teatterit ja teatterintekijät 1983" Kallionpää mainitsi harrastuksikseen lentopallon ja raittiuden vaalimisen.


title: Yrjö Kallionpää

text: Yrjö Kallionpää näytteli elokuvissa ja etenkin televisiotuotannoissa aktiivisesti vuosina 1963–1974 ja edelleen 1979–1982. Hänen roolitehtäviään olivat muun muassa poliisi televisiosarjassa "Pertsa ja Kilu" sekä Siponen Jaakko Pakkasvirran elokuvassa "Ulvova mylläri". Mainostelevision tuottamassa viikinkiaikaan sijoittuvassa komediasarjassa "Sotapäällikön poika" Kallionpää näytteli Juntikkaa.


title: Theodor Scheinin

text: Theodor Mikael Scheinin (4. joulukuuta 1924 Helsinki – 25. maaliskuuta 2006) oli suomalainen kirurgi ja professori.


title: Theodor Scheinin

text: Scheininin vanhemmat olivat taidekauppias Moses Scheinin ja Esther Scheinin. Hän tuli ylioppilaaksi Helsingin suomalaisesta normaalilyseosta 1942 ja valmistui lääketieteen lisensiaatiksi 1951. Lääketieteen ja kirurgian tohtoriksi Scheinin väitteli 1958. Hän toimi valmistuttuaan lääkärinä useiden eri sairaaloiden kirurgisilla osastoilla, Oulun lääninsairalan kirurgian apulaisylilääkäri hänestä tuli vuonna 1963. Scheinin oli Helsingin yliopiston kirurgian professori 1971–1989 ja dosentti 1990–1993. Hänen tutkimusalaansa oli varsinkin verenkierto- ja hengityselinkirurgia.


title: Theodor Scheinin

text: Scheinin ja professori Krister Höckerstedt tekivät vuonna 1982 Suomen ja Pohjoismaiden ensimmäisen maksan siirtoleikkauksen.


title: Sovremennik

text: Sovremennik (, ”Aikalainen”) oli Pietarissa vuosina 1836–1866 ilmestynyt aikakauslehti.


title: Sovremennik

text: Aleksandr Puškinin perustama kirjallisuuslehti "Sovremennik" ilmestyi aluksi kerran kolmessa kuukaudessa. Puškin piti sitä "Literaturnaja gazetan" jatkajana. Lehden painos oli aluksi 2 400 ja vuoden 1836 lopussa 900 kappaletta. Runoilijan kuoleman jälkeen sitä julkaisi Vasili Žukovskin johtama kirjailijaryhmä. Toimittajina työskentelivät vuorotellen Pjotr Pletnjov, Andrei Krajevski, Vladimir Odojevski ja Pjotr Vjazemski. Vuonna 1838 "Sovremennik" siirtyi Pletnjovin julkaistavaksi. Sisällöltään linjaton lehti ilmestyi epäsäännöllisesti ja vuoteen 1846 mennessä sen tilaajamäärä laski 233:een. Niinpä Pletnjov luovutti sen julkaisuoikeudet Nikolai Nekrasoville ja Ivan Panajeville.


title: Sovremennik

text: Nekrasovin ja Panajevin vuodesta 1847 julkaiseman "Sovremennikin" aatteellinen johtaja oli Vissarion Belinski, joka käytti sitä vallankumouksellisten aatteiden ja realistisen tyylisuunnan edistämiseksi. Lehteä avustivat myös Aleksandr Herzen, Ivan Turgenev, Ivan Gontšarov ja monet muut kirjailijat. Sensuuri ahdisti "Sovremennikia" erityisen ankarasti vuosina 1848–1855.


title: Sovremennik

text: Vuonna 1853 lehden toimitukseen tuli Nikolai Tšernyševski ja vuonna 1856 Nikolai Dobroljubov. Linjaltaan vallankumouksellinen "Sovremennik" kävi ankaraa polemiikkia liberaalien ja konservatiivisten lehtien kanssa. Samalla se kuitenkin menetti Leo Tolstoin ja Turgenevin kaltaisia kirjailijoita. Lehden sisällöstä tuli etupäässä poliittinen, ja vuoden 1861 talonpoikaisreformin edellä se kiinnitti paljon huomiota maaorjuuden lakkauttamiseen. Vuosina 1859–1861 "Sovremennik" kiisteli myös Herzenin "Kolokolin" ja vuosina 1861–1865 Dostojevskin veljesten "Vremjan" ja "Epohan" kanssa. Vuosina 1859–1863 lehdessä julkaistiin Dobroljubovin toimittamaa satiirista osastoa "Svistok".


title: Sovremennik

text: Dobroljubovin kuolema, lehden lakkauttaminen kahdeksaksi kuukaudeksi vuonna 1862 ja Tšernyševskin pidätys olivat kova isku "Sovremennikille". Nekrasov onnistui jatkamaan sen julkaisemista vuoden 1863 alussa, mutta lehti ei enää onnistunut nousemaan entiselle tasolleen. Toimittajina työskentelivät Nekrasovin lisäksi Mihail Saltykov-Štšedrin, Maksim Antonovitš, Grigori Jelisejev ja Aleksandr Pypin. Saltykovin tilalle tuli vuonna 1864 Juli Žukovski. Toimittajat kannattivat eri suuntauksia ja riitelivät keskenään. Nekrasov kamppaili sensuuria vastaan, mutta uuden lehdistölain hyväksymisen jälkeen lehti lakkautettiin lopullisesti.


title: Marc Lawrence

text: Marc Lawrence (1910–2005) oli amerikkalainen näyttelijä. Hän näytteli 1930-luvulta 2000-luvulle asti, useimmiten gangsterin roolia.


title: Marc Lawrence

text: Lawrence syntyi New Yorkissa vuonna 1910. Hänen nimensä oli alun perin Max Goldsmith. Lawrence näytteli joitain vuosia näytelmissä, jonka jälkeen hän meni vuonna 1932 töihin Columbia Picturesille. Rokonarpisen naamansa ja painostavien maneeriensa vuoksi hän näytteli kymmenissä elokuvissa kovapintaista miestä, gangsteria tai hautausurakoitsijaa. Toisinaan hän näytteli muunkinlaisia rooleja, kuten vuorikiipeilijää elokuvassa "Hämärtää vuorten takana" (1941) ja hotellinomistajaa elokuvassa "Hämärästä aamunkoittoon" (1996).


title: Marc Lawrence

text: Lawrence oli 1950-luvulla House Un-American Activities Committeen kuulusteltavana ja myönsi olleensa kommunistisen puolueen jäsen. Vastentahtoisesti hän myös kertoi työtovereidensa kommunismisympatioista. Hänen uransa Yhdysvalloissa keskeytyi ja hän muutti Eurooppaan. Lawrence näytteli monenlaisia rooleja kymmenissä italialaisissa elokuvissa 1960-luvulla ja myös ohjasi rikoselokuvia ja spagettiwesternejä. Hän palasi Yhdysvaltoihin 1980-luvulla ja jatkoi roiston roolien näyttelemistä. Hän myös kirjoitti ja ohjasi pienen budjetin elokuvia 1990-luvulle asti. Elokuvahistorioitsija Leonard Maltinin mukaan Lawrence oli kenties ainoa 1930- ja 1940-lukujen tyyppihahmonäyttelijä, joka yhä 1980- ja 1990-luvuilla näytteli samanlaisia gangsterimaisia rooleja. Lawrencen omaelämäkerta "Long Time No See – Confessions of a Hollywood Gangster" julkaistiin vuonna 1991. Hänen viimeinen roolinsa oli sivuosa elokuvassa "" (2003). Lawrence kuoli 28. marraskuuta 2005 Palm Springsissä 95-vuotiaana.


title: Marc Lawrence

text: Lawrencen vaimo kuoli vuonna 1995. Hän meni uudelleen naimisiin vuonna 2003. Lawrencella oli ensimmäisestä avioliitostaan kaksi lasta.


title: Harry Schauman

text: Harry Schauman (22. marraskuuta 1879 Vaasa – 11. helmikuuta 1932 Helsinki) oli suomalainen liikemies ja lahjoittaja. Schauman peri vanhemmiltaan huomattavan omaisuuden. Hänen isänsä oli kauppaneuvos Axel Schauman (1855–1903) ja äitinsä Hanna Schauman (1859–1917). Hanna Schauman hoiti leskeksi jäätyään suvun konsernia Vaasassa ja perusti samassa yhteydessä Vaasan höyryleipomon. Harry Schauman hankki taloudellisen valvonnan sekä Vaasan höyryleipomoon että Vaasan höyrymyllyyn. Hän oli myös Vaasan suurin yksityinen kiinteistönomistaja.


title: Harry Schauman

text: Schaumanin perustamia ovat Vasa IFK (1900) Vaasan uimaseura (1902) sekä Svensk-österbottniska samfundet, jolle hän testamenttasi suurimman osan omaisuuttaan.


title: Harry Schauman

text: Vuonna 1937 perustetun Harry Schaumans stiftelsen tehtävä on edistää ruotsinkielisellä Pohjanmaalla tiedettä, koulutusta ja ruotsinkielistä kulttuuria. Se omistaa merkittävän määrän kiinteistöjä Vaasassa. 1980-luvun lopulla säätiö sijoitti sanomalehtiin, ja vuonna 1998 se perusti HSS Media Ab -konsernin, johon kuuluvat Vasabladet, Österbottens Tidning ja Syd-Österbotten sekä suomenkielinen Pietarsaaren Sanomat.


title: Jarmo Lehtinen (urheilutoimittaja)

text: Jarmo Lehtinen (s. 1. syyskuuta 1957) on suomalainen Yleisradiolla työskentelevä urheilutoimittaja. Lehtisen selostamia lajeja ovat muun muassa yleisurheilu, hiihto, jalkapallo, suunnistus, pyöräily ja jääpallo. Hän on ollut selostamassa kesäolympialaisissa yhdeksän kertaa ja niin ikään talviolympialaisissa yhdeksän kertaa.


title: Jarmo Lehtinen (urheilutoimittaja)

text: Urheilutoimittajain liitto valitsi Lehtisen vuoden urheilutoimittajaksi vuonna 2014.


title: Jarmo Lehtinen (urheilutoimittaja)

text: Lehtinen sai Suomen urheilugaalan Urheilujournalismin palkinnon vuonna 2016. Lehtisen pitkältä uralta tuoreimpana huippuhetkenä muistetaan selostus Sotshin talviolympialaisten hiihdon parisprintistä, jossa Sami Jauhojärvi ja Iivo Niskanen saavuttivat olympiakultaa. Yksi Lehtisen legendaarisimmista selostuksista on jalkapallon EM-karsintaottelusta Suomi – Belgia vuonna 2007, kun Bubiksi ristitty huuhkaja saapui Olympiastadionille. Lehtinen oli Ylen pääselostaja tv:ssä Jalkapallon EM-kisoissa 2008, selostaen muun muassa välierät ja loppuottelun.


title: Jarmo Lehtinen

text: Jarmo Lehtinen -nimisiä henkilöitä ovat:


title: Polesine Zibello

text: Polesine Zibello on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Polesine Parmense (1 432 asukasta) ja Zibello (1 833), yhdistyivät muodostaen Polesine Zibellon kunnan. Kunta sijaitsee Pojoen varrella. Joki tulvineen on tuonut seudulle viljavat maat, mutta myös tuhonnut pahimmillaan asumuksia.


title: Mathieu Bozzetto

text: Mathieu René Bozzetto (s. 16. marraskuuta 1973 Chambéry) on uransa päättänyt ranskalainen lumilautailija. 186 senttimetriä pitkä ja 90 kilogrammaa painava Bozzetto edusti CS Val d’Isère -seuraa. Hän kilpaili pääosin parisuurpujottelussa ja parierikoispujottelussa.


title: Mathieu Bozzetto

text: Bozzetto osallistui urallaan neljiin talviolympialaisiin vuosina 1998, 2002, talviolympialaiset 2006 ja 2010. Ainoan mitalinsa hän saavutti parisuurpujottelusta vuoden 2010 olympialaisista Vancouverista. Bozzetto kilpaili viisissä MM-kilpailuissa, saavuttaen parierikoispujottelun hopeaa vuosilta 1999 ja 2003.


title: Mathieu Bozzetto

text: Bozzetto kilpaili maailmancupissa vuosina 1996–2010 saavuttaen ennätykselliset 35 osakilpailuvoittoa. Voitettuaan kokonaismaailmancupin kausilla 1998–1999 ja 1999–2000 hänestä tuli ensimmäinen kahteen kokonaiscupin voittoon pystynyt henkilö. Parierikoispujottelun maailmancupin Bozzetto voitti neljästi. Hän lopetti uransa pian talviolympialaisten 2010 jälkeen.


title: Greenville Swamp Rabbits

text: Greenville Swamp Rabbits on yhdysvaltalainen jääkiekkoseura, joka on kotoisin Greenvillestä, Etelä-Carolinasta. Seura tunnettiin aiemmin nimellä Greenville Road Warriors.


title: Greenville Swamp Rabbits

text: "(Tilanne 26. tammikuuta 2019)"


title: Naisten Superpesiksen kausi 2008

text: Naisten Superpesiksen kausi 2008 oli naisten Superpesiksen 19. kausi. Kausi alkoi 14. toukokuuta, ja Suomen mestarit olivat selvillä 14. syyskuuta.


title: Naisten Superpesiksen kausi 2008

text: Sarjaan osallistui 11 joukkuetta. Hallitsevana mestarina kauteen lähti Jyväskylän Kirittäret. Suomen mestariksi vuonna 2008 kruunattiin jälleen Kirittäret, joka voitti jo neljännen perättäisen mestaruutensa. Hopeamitalit jaettiin Porin Pesäkarhuille ja pronssit Lapuan Virkiälle.


title: Naisten Superpesiksen kausi 2008

text: Kaudella pelattiin myös yksi runkosarjan ottelu Venäjän Viipurissa, ottelussa olivat vastakkain Lappeenranta ja Pori.


title: Naisten Superpesiksen kausi 2008

text: Itä–Länsi-tapahtuma järjestettiin 27.6.–29.6. Raahessa Rännärin kentällä.


title: Naisten Superpesiksen kausi 2008

text: Runkosarja pelattiin kaksinkertaisena sarjana, jolloin joukkueille kertyi yhteensä 20 ottelua. Kuten miesten puolella myös naisissa kahdeksan parasta pääsivät jatkosarjaan, johon kuusi parasta sai mukaansa hyvityspisteet (5–4–3–2–1–1).


title: Naisten Superpesiksen kausi 2008

text: Yksinkertaisen jatkosarjan (seitsemän ottelua) jälkeen neljä parasta pääsivät välieriin, jotka pelattiin paras viidestä -järjestelmällä. Voittajat selviytyivät paras viidestä -järjestelmällä pelattavaan loppuotteluun. Häviäjät ratkaisivat SM-pronssin kohtalon paras kolmesta -järjestelmällä.


title: Naisten Superpesiksen kausi 2008

text: Koska naisten joukkuemäärä nostettiin seuraavalle kaudelle 2009 jälleen 12:een, ei Superpesiksestä voinut pudota Ykköspesikseen. Sen sijaan Ykköspesiksen voittaja nousi suoraan Superpesikseen.


title: Naisten Superpesiksen kausi 2008

text:
Kahdeksan parasta pääsivät jatkosarjaan. Ylihärmän, Turun ja Viinijärven kausi päättyi runkosarjaan.
Runkosarjasta saadut hyvityspisteet: Seinäjoki 5, Jyväskylä 4, Pori 3, Lappeenranta 2, Lapua 1 ja Tyrnävä 1.


title: Naisten Superpesiksen kausi 2008

text: Neljä parasta pääsivät välieriin.


title: Podokarpukset

text: Podokarpukset ("Podocarpus") eli podokarpit on podokarpuskasvien heimoon (Podocarpaceae) kuuluva havupuusuku. Siihen kuuluu noin sata lajia, ja se on siten mäntyjen ("Pinus") jälkeen havupuiden suvuista toiseksi suurin. Podokarpukset ovat ainavihantia puita tai pensaita. Niitä esiintyy luonnonvaraisena eteläisellä pallonpuoliskolla suuressa osassa Etelä-Amerikkaa ja Aasiaa, osissa Afrikkaa ja Australiaa, useilla Tyynenmeren saarilla sekä pohjoisen pallonpuoliskon puolella Etelä-Amerikan pohjoisosissa, Väli-Amerikassa ja itäisessä Aasiassa.


title: Podokarpukset

text: Suvun nimi on johdettu kreikan kielen jalkaa ja hedelmää tarkoittavista sanoista. Nimi viittaa suvulle ominaiseen käpyyn, jossa mehevä pohjus on kiinni siemenen tyvessä vain kärjestään.


title: Podokarpukset

text: Podokarpukset ovat puuvartisia kasveja. Ne ovat usein puumaisia, mutta jotkin lajit voivat olla pensaita. Suurimmat puut saavuttavat noin 40 metrin korkeuden. Primääriset eli suoraan rungosta haarautuvat oksat kasvavat sivusuuntaisesti ja muodostavat lähes säteittäisiä valekiehkuroita. Rungon kuori voi hilseillä suomumaisina levyinä tai pitkittäisinä säikeisinä liuskoina. Pihkatiehyitä on yleensä lehdissä, mutta ei puuaineksessa.


title: Podokarpukset

text: Suvun kasvit ovat ainavihantia ja niiden lehdet ovat monivuotisia. Lehtiasento voi olla kierteinen tai lähes vastakkainen. Litteät lehdet ovat muodoltaan tavallisesti tasasoukan suikeita tai tasasoukan soikeita. Ne ovat ruodittomia tai lyhytruotisia ja pinnaltaan nahkeita. Niissä on näkyvä keskisuoni. Ilmarakoja on lähinnä lehden alapinnalla, jolle ne muodostavat kaksi ilmarakojuovaa, mutta niitä voi olla jonkin verran myös yläpinnalla. Toisin kuin monilla muilla heimon suvuilla, podokarpuksilla ei ole muodoltaan eroavia varhais- ja myöhäislehtiä. Nuorten kasvien varhaislehdet ovat kuitenkin usein muita lehtiä suurempia.


title: Podokarpukset

text: Podokarpukset ovat useimmiten kaksikotisia, mikä tarkoittaa hede- ja emikukintojen kasvavan eri kasviyksilöissä, mutta ne voivat olla myös yksikotisia. Kukinnot kehittyvät hankasilmuista ja voivat kasvaa yksittäin tai ryppäissä. Hedekukinnot eli hedekävyt ovat yleensä pitkiä ja norkkomaisia. Ne voivat olla perättömiä tai lyhytperäisiä. Hedekukinto muodostuu useista ohuen rangan ympärille kierteisesti asettuneista hedelehdistä, joissa on kussakin kaksi siitepölyä tuottavaa pölylokeroa.


title: Podokarpukset

text: Emikukinnot eli kävyt kasvavat yleensä yksittäin. Ne ovat perällisiä ja koostuvat 2–5 kiinnikasvaneesta suomusta, joista vain yksi tai joskus kaksi kärjenpuoleisinta ovat hedelmällisiä. Steriilit tyvenpuoleiset suomut turpoavat ja kasvavat kokonaan yhteen kävyn kypsyessä. Niistä muodostuu paksu, mehevä pohjus, joka on usein kirkkaanvärinen. Kävyssä on useimmiten vain yksi siemen, mutta niitä voi olla kaksikin. Siemen on kiinnittynyt mehevään pohjukseen vain tyvestään. Siementä ympäröi sitä kannattavasta käpysuomusta kehittynyt vaippa, josta käytetään nimitystä epimatium. Se on yleensä vihreä, mutta joillakin lajeilla punertava tai sinertävä. Mehevät, värikkäät kävyt houkuttavat lintuja, jotka levittävät siemeniä.


title: Podokarpukset

text: Podokarpukset ovat podokarpuskasvien heimoon kuuluvia havupuita. Niiden lähimpiä sukulaisia ovat afrokarpukset ("Afrocarpus"), "Nageia" ja "Retrophyllum". Podokarpusten sukuun luokiteltiin yleisesti 1800-luvulta 1900-luvun jälkipuoliskolle huomattava osa kaikista podokarpuskasveista, joita on 1960-luvulta alkaen jaoteltu omiksi suvuikseen. Tällaisia podokarpuksista erotettuja sukuja ovat paitsi lähisukuiset afrokarpukset, "Nageia" ja "Retrophyllum", myös "Prumnopitys" ja "Dacrycarpus", jotka eivät geneettisten tutkimusten mukaan ole kovinkaan läheistä sukua varsinaisille podokarpuksille.


title: Podokarpukset

text: Podokarpusten suvun sisäiseen lajien ryhmittelyyn on olemassa useita keskenään ristiriitaisia luokituksia. Suvun lajeista on tehty useita molekyylibiologisia geneettisten sukulaisuussuhteiden tutkimuksia, joissa ei kuitenkaan ole tutkittu kaikkia lajeja. Morfologiaan eli kasvienosien ulkomuotoon perustuvat luokittelut puolestaan antavat erilaisia luokituksia riippuen siitä, minkä osien pohjalta jakoa tehdään. Toistaiseksi ei siten ole yksiselitteistä tapaa luokitella kaikkia podokarpuksia suvun sisäisiin ryhmiin.


title: Podokarpukset

text: Suvun tarkka lajimäärä vaihtelee lähteestä riippuen välillä 97–104. Seuraavassa luettelossa on 97 suvun lajia siten kuin ne on määritelty Aljos Farjonin teoksessa "A Handbook of the World's Conifers".


title: Podokarpukset

text: Podokarpuksia esiintyy luonnonvaraisina laajalla alueella eteläisellä pallonpuoliskolla suuressa osassa Etelä-Amerikka ja Aasiaa, osissa Afrikkaa, itäisessä Australiassa, Uudessa-Seelannissa ja useilla Tyynenmeren saarilla sekä pohjoisella pallonpuoliskolla itäisessä Aasiassa, Etelä-Amerikan pohjoisosissa, Väli-Amerikassa sekä Karibialla. Niiden luontainen levinneisyysalue ulottuu Amerikan mantereilla etelästä Chilen eteläosista pohjoiseen Meksikoon asti sekä Aasiassa pohjoisimmillaan Japaniin asti. Afrikassa ja Etelä-Amerikassa podokarpukset kasvavat tyypillisesti vuoristoissa, kun taas Aasiassa ja Tyynenmeren saarilla niitä esiintyy myös alavilla ilmasto-olosuhteiltaan trooppisilla ja subtrooppisilla alueilla.


title: Podokarpukset

text: Podokarpuksia esiintyy metsien valtapuulajeina vain harvoin. Niitä kasvaa tyypillisesti sekametsissä.


title: Guaranat

text: Guaranat ("Paullinia") on kasvisuku, joka kuuluu saippuamarjakasvien heimoon. Siinä on yli 160 lajia. Guaranaa ("Paullinia cupana") kasvatetaan sen kofeiinipitoisten siementen vuoksi.


title: Naisten Superpesiksen kausi 2007

text: Naisten Superpesiksen kausi 2007 oli Naisten Superpesiksen 18. kausi. Kausi alkoi 14. toukokuuta, ja Suomen mestarit olivat selvillä 16. syyskuuta.


title: Naisten Superpesiksen kausi 2007

text: Sarjaan osallistui 11 joukkuetta. Hallitsevana mestarina kauteen läksi Jyväskylän Kirittäret. Suomen mestariksi vuonna 2007 kruunattiin Kirittäret, joka voitti mestaruuden kolmannen kerran peräkkäin. Hopealle selviytyi Seinäjoen Petojussit, ja pronssit jaettiin Lappeenrannan Pesä Yseille.


title: Naisten Superpesiksen kausi 2007

text: Sarjassa pelattiin kaksinkertainen runkosarja, jonka 8 parasta jatkoi jatkosarjassa. Yksinkertaisen jatkosarjan jälkeen neljä parasta ratkaisi mitalisijoitukset pudotuspelein.


title: Agent Purple

text: Agent Purple on kasvimyrkky, jota Yhdysvaltain asevoimat käytti Vietnamin sodassa. Se on myrkyllisempää kuin tunnetumpi Agent Orange. Se sisältää samoja aineita kuin Agent Orange eli 2,4-dikloorifenoksietikkahappoa (2,4-D) eli CHClO ja 2,4,5-trikloorifenoksietikkahappoa (2,4,5-T) eli CHClO, mutta erona on, että Agent Purplessa 2,4,5-T on kahdessa eri muodossa: n-butyyliesterinä ja isobutyyliesterinä.


title: Daiichi Sankyō

text: Daiichi Sankyō () on japanilainen lääketeollisuusyhtiö. Se tunnetaan muun muassa naloksonin kehittäjänä. Yhtiö perustettiin vuonna 2005 Sankyō- ja Daiichi seiyaku -lääkeyritysten yhdistyessä.


title: Daiichi Sankyō

text: Yritys oli 2014 liikevaihdoltaan Japanin viidenneksi suurin lääkeyhtiö. Se omistaa yhdysvaltalaisen Plexxikonin. Se osti vuonna 2008 saksalaisen U3 Pharman, mutta ilmoitti joulukuussa 2015 sulkevansa laitoksen ja siirtävänsä toiminnot Japaniin. Daiichi Sankyō omisti vuodesta 2008 myös intialaisen Ranbaxy Laboratoriesin, mutta vetäytyi maasta 2015.


title: Daiichi Sankyō

text: Suomessa Daiichi Sankyōn tuotteista ovat myynnissä verenpainelääkkeet "Olmetec" (olmesartaanimedoksomiili) ja "Sevikar" (olmesartaanimedoksomiili/amlodipiini).


title: Josef Růžicka

text: Josef Růžička (17. maaliskuuta 1925 Praha – 11. huhtikuuta 1986 Praha) oli tšekkoslovakialainen kreikkalais-roomalaisen tyylin painija ja vapaapainija.


title: Josef Růžicka

text: Růžička kilpaili yli 87-kiloisten painoluokassa kesäolympialaisissa kahdesti ja paini kummallakin painityylillä. Lontoossa 1948 hän sijoittui vapaapanissa viidenneksi ja karsiutui kreikkalais-roomalaisessa painissa alkukierroksilla. Helsingissä 1952 Růžička karsiutui vapaapainissa alkukierroksilla mutta saavutti kreikkalais-roomalaisella tyylillä hopeamitalin. MM-kilpailuissa hän sijoittui kreikkalais-roomalaisessa painissa vuonna 1955 neljänneksi.


title: Novo Nordisk

text: Novo Nordisk A/S on maailmanlaajuisesti toimiva tanskalainen lääketeollisuusyritys, joka tunnetaan etenkin diabetes- ja hemofilialääkkeistään sekä kasvuhäiriöhoitojen ja vaihdevuosien hormonihoidon kehittäjänä.


title: Novo Nordisk

text: Suomessa Novo Nordiskin reseptilääkkeistä ovat myynnissä diabetesvalmisteet "Victoza, Levemir, Protaphane, Tresiba, NovoRapid, Actrapid, NovoMix, NovoNorm" ja "GlucaGen", vaihdevuosivalmisteet "Activelle, Novofem, Estrofem, Vagifem, Kliogest" ja "Trisekvens", kasvuhäiriövalmiste "Norditropin" sekä hemofiliavalmisteet "NovoSeven" ja "NovoThirteen".


title: Novo Nordisk

text: Novo Nordisk sai alkunsa vuonna 1923 perustetusta "Nordisk Insulinlaboratoriumista" ja vuonna 1925 perustetusta "Novo Terapeutisk Laboratoriumista", jotka molemmat alkoivat valmistaa kanadalaisten tiedemiesten vasta kehittämää mullistavaa diabeteslääkettä, insuliinia. Vuosikymmeniä keskenään kilpailemalla molemmista kehittyi diabeteslääkinnän huippuosaajia, ja vuonna 1989 yritykset päättivät yhdistyä Novo Nordisk -yhtiöksi.


title: Novo Nordisk

text: Novo Nordiskin B-sarjan osake noteerataan New Yorkin ja Kööpenhaminan pörsseissä. Yhtiön A-sarjan osake ei ole julkisessa kaupankäynnissä, vaan ne ovat Novo Holding A/S:n hallussa, jonka puolestaan omistaa Novo Nordisk-säätiö. A-sarjan osakkeiden kautta Novo Holdingilla yli 75 prosenttia yhtiön äänimäärästä. Novo Nordisk on pörssiyritys Novozymesin tavoin Novo Holding A/S:n tytäryritys.


title: Mikuláš Athanasov

text: Mikuláš Athanasov (28. marraskuuta 1930 Košice – 26. joulukuuta 2005 Košice) oli tšekkoslovakialainen kreikkalais-roomalaisen tyylin painija ja olympiamitalisti.


title: Mikuláš Athanasov

text: Athanasov voitti sarjan 67 kg olympiapronssia Helsingissä 1952.


title: Berlin River Drivers

text:
Berlin River Drivers on yhdysvaltalainen jääkiekkoseura, joka on kotoisin Berlinistä New Hampshirestä.
Se pelaa FHL-liigaa. Kaudella 2015-2016 seurassa pelasivat suomalaiset Rene Kaupinharju ja Matias Simontaival.


title: Péter Mansfeld

text: Péter Mansfeld (10. maaliskuuta 1941-21. maaliskuuta 1959) oli unkarilainen 18-vuotias poika, joka vangittiin suunniteltuaan Unkarin kansannousun aikana vangittujen ystäviensä vapauttamista ja kostoa kapinoitsijoista virkavallalle kertoneita henkilöitä vastaan. Mansfeld tuomittiin aluksi elinkautiseen vankeuteen, mutta korkein oikeus muutti tuomion kuolemanrangaistukseksi ja Mansfeld teloitettiin 21. maaliskuuta 1959.


title: Péter Mansfeld

text: Péter Mansfeld syntyi Budapestissa Unkarissa 10. maaliskuuta 1941. Mansfeldin isä oli parturi, ja vanhempiensa eron jälkeen hän kasvoi äitinsä kanssa. Peruskoulun jälkeen hän opiskeli ammattioppilaitoksessa. Unkarin kansannousun alettua lokakuussa 1956 Mansfeld ei ottanut osaa varsinaisiin taisteluihin, mutta hän toimitti aseita ja ruokaa kapinoitsijoille. 5. marraskuuta samana vuonna Mansfeld murtautui entisen sisäministeri László Pirosin huvilaan varastaen siellä olleita aseita, jotka hän kätki myöhemmin kotiinsa. Unkarin kansannousun kukistamisen jälkeen Mansfeld jatkoi opiskelujaan.


title: Péter Mansfeld

text: Helmikuussa 1958 Mansfeld päätti yhdessä ystävänsä kanssa perustaa aseistautuneen ryhmän. Yhdessä he kaappasivat Itävallan suurlähetystön edustalla olleen miliisin, ryöstivät tämän aseet ja päästivät hänet menemään. He suunnittelivat myös vangittujen ystäviensä vapauttamista ja kostoa kansannousun ajan taistelijoista virkavallalle kertoneita henkilöitä vastaan. Mansfeld kuitenkin pidätettiin kaksi päivää miliisin kaappaamisen jälkeen. 21. marraskuuta 1958 hänet tuomittiin elinkautiseen vankeuteen, mutta korkein oikeus muutti tuomion kuolemanrangaistukseksi 19. maaliskuuta 1959. Kaksi päivää tuomion jälkeen Mansfeld teloitettiin.


title: I Took a Pill in Ibiza

text: I Took a Pill in Ibiza on yhdysvaltalaisen laulajan ja tuottajan Mike Posnerin kappale. Kappale oli alun perin akustinen ja kitarapohjainen, ja sen remiksasi norjalainen duo Seeb. Remiksattu versio julkaistiin Yhdysvalloissa digitaalisena latauksena 24. heinäkuuta 2015 Posnerin toisen EP:n "The Truth" ensimmäisenä singlenä. Norjassa se nousi singlelistan kärkeen.


title: Abdel Al-Rashid

text: Abdel Ahmed Al-Rashid (, s. 27. joulukuuta 1927) on egyptiläinen kilpauransa päättänyt kreikkalais-roomalaisen tyylin painija ja olympiamitalisti.


title: Abdel Al-Rashid

text: Al-Rashid voitti sarjan 62 kg olympiapronssia Helsingissä 1952.


title: Brewster Bulldogs

text:
Brewster Bulldogs on yhdysvaltalainen jääkiekkoseura, joka on kotoisin Brewsteristä New Yorksta.
Se pelaa FHL-liigaa.


title: Danbury Titans

text:
Danbury Titans on yhdysvaltalainen jääkiekkoseura, joka on kotoisin Danburysta Connecticutista.
Se pelaa FHL-liigaa.


title: Tommi Pihlajamäki

text: Tommi Pihlajamäki (s. 16. maaliskuuta 1971) on suomalainen kilpauransa päättänyt koripalloilija. Pihlajamäki pelasi kolme kautta miesten SM-sarjassa edustaen kolmea eri seuraa.


title: Marko Pirhonen

text: Marko Pirhonen (s. 18. toukokuuta 1966) on suomalainen kilpauransa päättänyt koripalloilija. Pirhonen edusti Tampereen Pyrintöä miesten SM-sarjassa kaudella 1985–1986, jolloin hän teki runkosarjassa keskimäärin 5,1 pistettä ja otti 1,7 levypalloa ottelua kohden.


title: Mikael Jansen

text: Mikael Jansen (s. 4. maaliskuuta 1985) on suomalainen kilpauransa päättänyt koripalloilija. Jansen edusti kasvattajaseuransa Tampereen Pyrinnön edustusjoukkue Pyrbasketia ja turkulaista Aura Basketia miesten pääsarjassa.


title: Naisten Superpesiksen kausi 1992

text: Kausi 1992 oli kolmas Superpesiksen kausi. Naisten mestaruuden voitti Lapuan Virkiä.


title: Naisten Superpesiksen kausi 1992

text: Runkosarjan taulukko


title: Naisten Superpesiksen kausi 1992

text:
Runkosarjan ottelut
Pudotuspelit


title: Naisten Superpesiksen kausi 1992

text: Urheilulehden arvopelaajat: Riikka Nieminen ja Vesa Mikkola.


title: Triliitti

text: Triliitti on porttia muistuttava esihistorialliselta ajalta oleva muistomerkki, joka muodostuu kahdesta pystykivestä ja näitä kattavasta kamanasta. Triliittejä on muun muassa Stonehengessa. Lisäksi suurista kivistä tehtyjä muurirakenteita kutsutaan triliiteiksi.


title: Wilhelm Tischbein

text: Wilhelm Tischbein (1751–1829) oli saksalainen Goethen piirissä mukana ollut taidemaalari, Napolissa vuodesta 1789 akatemian johtaja ja vuodesta 1808 hovimaalari Eutugissa. Tischbein maalasi uusklassisia muotokuvia, joista yksi on hänen päätyönsä, jossa on Goethe kuvattuna Rooman Campagnalla.


title: Felipe Rose

text: Felipe Rose (s. 12. tammikuuta 1954) on yksi Village People -yhtyeen alkuperäisistä jäsenistä. Hänen roolihahmonsa yhtyeessä on intiaani. Rosen äiti on puertoricolainen ja isä lakota.


title: Johan Sverdrup

text: Johan Sverdrup (1816–1892) oli norjalainen asianajaja, pankinjohtaja ja poliitikko. Hän oli vasemmistolaisen venstre-puolueen johtaja. Sverdrup oli maansa suurkäräjien jäsen vuosina 1851–1884 ja puheenjohtaja vuosina 1871–1884. Hän oli Norjan pääministeri vuosina 1884–1889.


title: Johan Sverdrup

text: Sverdrupin hallitus oli Norjan ensimmäinen liberaalihallitus. Hallitus laajensi norjalaisten vaalioikeutta ja äänioikeutta. Sverdrupin hallituskaudella toteutui parlamentarismi, jossa hallitus on vastuussa päätöksistään valtiopäiville. Tämän Norja toteutti ensimmäisenä Pohjoismaana. Sverdrupin hallitus kehitti myös tuomioistuinten ja armeijan toimintaa sekä elinkeinovapautta ja kansakoulujärjestelmää. Kun Sverdrupin organisoima venstre, johon yhtäältä kuului kaupungeissa asunutta radikaalia älymystöä mutta myös maaseudun liberaaleita asukkaita, vuonna 1886 hajosi puhtaaseen ja maltilliseen venstreen, puhdas jäi Sverdrupin tukijaksi. Nykyinen venstre katsoo toimintansa alkaneen vuonna 1884. Vuonna 1889 Sverdrup erosi kärsittyään vaalitappion.


title: Guédelon linna

text: Guédelon linna on keskiaikainen rakennushanke, joka sijaitsee Treignyssä, Ranskassa. Hankkeen tavoitteena on rakentaa linna käyttäen vain keskiaikaisia tekniikoita ja materiaaleja. Valmistuessaan 2020-luvulla, se tulee olemaan aito 12. vuosisadan keskiaikainen linna.


title: Guédelon linna

text: Rakennushankkeessa tutkitaan keskiaikaisia rakentamisen tekniikoita, työkaluja ja vaatteita ja niitä käytetään koko rakentamisen ajan. Sellaiset raaka-aineet, kuten puu ja kivi saadaan paikan päältä. Rakennushankkeen pääarkkitehti on Jacques Moulin. Hän suunnitteli linnan pohjapiirustuksen 12. ja 13. vuosisatojen Ranskan Philip II:n kauden linnojen tyylin mukaisesti. Rakentaminen alkoi vuonna 1997 Michel Guyot'in, Guédelonista 13 km päässä sijaitsevan Saint-Fargeau linnan omistajan toimesta. Rakennuspaikka valittiin sellaisten rakennusmateriaalien ja ympäristön mukaan kuten hylätty kivilouhos, suuri metsä, jossa on lampi lähellä.


title: Guédelon linna

text: Hanke on luonut 55 työpaikkaa ja se on nyt suosittu matkailukohde, jossa vierailee yli 300.000 turistia vuosittain.


title: Harald Sverdrup

text: Harald Ulrik Sverdrup (1888–1957) oli norjalainen geofyysikko, napa- ja merentutkija. Hän oli Roald Amundsenin vuosien 1917–1925 pohjoisnaparetkikunnan tieteellinen johtaja, vuosina 1936–1948 Kalifornian yliopiston oseanografian professori ja vuodesta 1949 lähtien geofysiikan professori Oslossa. Vuodesta 1948 Sverdrup johti Norjan polaari-instituuttia. Hänen teoksiaan ovat ainakin "Oceanography for Meteorologist" (1942) sekä "Wind, Sea and Swell" (1946–47).


title: Eyes Wide Open

text: Eyes Wide Open voi tarkoittaa seuraavia asioita:


title: HMS Swiftsure (1804)

text: HMS Swiftsure oli Kuninkaallisen laivaston vuonna 1804 vesillelaskettu Swiftsure-luokan 74-tykkinen kolmannen luokan linjalaiva.


title: HMS Swiftsure (1804)

text: Alus tilattiin 16. elokuuta 1800 Balthazar & Edward Adamsilta Bucklers Hardista. Sen köli laskettiin elokuussa 1802 ja alus laskettiin vesille 23. heinäkuuta 1804. Alus valmistui 24. syyskuuta Portsmouthissa. Sen valmistuskustannukset olivat 35 787 puntaa seitsemäntoista shillinkiä ja yhdeksän pennyä.


title: HMS Swiftsure (1804)

text: Alus otettiin palvelukseen elokuussa 1805 Kanaalin laivastoon päällikkönään Mark Robinson. Se oli vuoden lopulla valvomassa Cadizin saartoa. Aluksen päälliköksi tuli William Gordon, jonka johdolla alus osallistui Ranskan laivaston takaa-ajoon Karibialle. Alus oli Trafalgarin taistelussa suojanpuoleisessa jonossa ja taistelussa miehistöstä sai surmansa yhdeksän ja haavoittui kahdeksan.


title: HMS Swiftsure (1804)

text: Alus siirrettiin vastaanottoalukseksi 1819 ja se myytiin 1845.


title: Georg Calixtus

text: Georg Calixtus (1586–1656) oli saksalainen luterilainen teologi ja Helmstedtin yliopiston professori. Hänen mukaansa kristinuskon yhdistymiseksi riitti vanhan kirkon opillinen perusta, ja hän pyrki edistämään kirkkokuntien sovintoa kristinuskon viiden ensi vuosisadan uskonperinnön pohjalta. Calixtuksen kantaa vastustettiin, ja hänen oppiaan väitettiin synkretismiksi. Hänen kuuluisin kiistakumppaninsa oli Abraham Calovius. Calixtus oli Suomessa ajan "ekumeenikoista" Johan Amos Comeniuksen ohella tunnetuin. Calixtuksen oppilaina oli myös suomalaisia, esimerkiksi Johannes Terserus.


title: HMS Defiance (1783)

text: HMS Defiance oli Britannian Kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva.


title: HMS Defiance (1783)

text: Alus tilattiin 4. heinäkuuta 1780 Rotherhithestä John Randall & John Brentiltä. Sen köli laskettiin huhtikuussa 1782 ja alus laskettiin vesille 10. joulukuuta 1783. Alus valmistui 4. maaliskuuta 1784 Deptfordissa. Se siirrettiin edelleen Woolwichiin, missä työt aluksella saatiin päätökseen kesäkuussa. Aluksen valmistuskustannukset olivat 30 757 puntaa viisitoista shillinkiä ja kymmenen pennyä. Lisäksi takilointi ja varustaminen maksoi 8 878 puntaa.


title: HMS Defiance (1783)

text: Alus romutettiin 1817.


title: Rogue One

text: Rogue One: A Star Wars Story, tai vain Rogue One, on vuonna 2016 ensi-iltansa saanut eeppinen avaruusoopperaelokuva, jonka on ohjannut Gareth Edwards ja käsikirjoittaneet Chris Weitz ja Tony Gilroy. Se on ensimmäinen "Tähtien sota" -universumiin sijoittuvista yksittäisistä antologiaelokuvista. Se sijoittuu aikaan juuri ennen alkuperäisen "Tähtien sota" -elokuvan tapahtumia. Elokuva keskittyy kapinallisjoukkoon, joka pyrkii varastamaan Imperiumin uuden aseen, Kuolemantähden piirustukset. Elokuvan pääosissa näyttelevät Felicity Jones, Diego Luna, Ben Mendelsohn, Donnie Yen, Mads Mikkelsen, Alan Tudyk, Jiang Wen ja Forest Whitaker.


title: Rogue One

text: Elokuva perustuu Knollin 10 vuotta sitten esittämään ideaan. Ennen kehitysvaiheen alkamista, elokuvaa kuviteltiin tyyliltään erilaiseksi kuin perinteiset "Tähtien sota" -elokuvat, kuten alkutekstin puuttuminen ja perinteisten kohtaussiirtymien korvaaminen toisenlaisilla. Kuvaukset alkoivat Elstree Studiosilla Lontoon lähellä elokuussa 2015 ja päättyivät helmikuussa 2016. Kesällä 2016 monet elokuvan kohtaukset kuvattiin uudelleen, Gilroyn vastatessa niiden ohjaamisesta. Elokuva sai maailmanensi-iltansa Hollywoodin Pantages Theatressa 10. joulukuuta 2016. Se sai ensi-iltansa Suomessa 14. joulukuuta 2016 ja Yhdysvalloissa 16. joulukuuta 2016.


title: Rogue One

text: "Rogue One" sai positiivisen vastaanoton, kriitikoiden ylistäessä näyttelijöiden roolisuoritusta, elokuvan toimintakohtauksia ja synkkää juonta, mutta hahmokehitystä pidettiin liian vähäisenä. Se tuotti yli miljardi dollaria lipputuloja, ja on eniten tuottaneiden elokuvien listan sijalla 25. Elokuva sai kaksi Oscar-ehdokkuutta vuoden 2017 gaalassa parhaasta äänityksestä ja parhaista erikoistehosteista.


title: Rogue One

text: Tiedemies Galen Erso piileskelee perheineen planeetta Lah'mulla, kunnes Orson Krennic, Imperiumin armeijan edistyneen asetutkimusosaston johtaja, saapuu pakottamaan Galenin viimeistelemään työnsä Kuolemantähden, planeettojen tuhoamiseen kykenevän avaruusaseman, viimeistelemisessä. Galenin vaimon Lyran jouduttua surmatuksi, heidän pieni tyttärensä Jyn pakenee turvaan kapinallisten äärilikkeen johtajan Saw Gerreran avustuksella. 15 vuotta myöhemmin Imperiumin pilotti Bodhi Rook vaihtaa puolta ja pyrkii viemään holografisen viestin Galeniltä Jedhan aavikkokuussa oleskelevalle Gerreralle. Planeetta Wobanilla kapinalliskapteeni Cassian Andor vapautta ja tapaa aikuiseksi varttuneen ja Imperiumin työleirillä vankina pidetyn Jynin. Jyn viedään Yavin 4:lle tapaamaan Mon Mothmaa, joka pyytää häntä auttamaan Galenin sekä Kuolemantähteä koskevien tietojen etsimisessä. Mutta Jynin tietämättä kenraali Draven käskee Cassiania tappamaan Galenin.


title: Rogue One

text: Jyn, Cassian sekä uudelleenohjelmoitu Imperiumin droidi K-2SO saapuvat Jedhan aavikkokuuhun, missä Imperiumi louhii kyberkristalleja Kuolemantähden voimanlähteeksi, Gerreran taistelijoiden käydessä aseellisesti vastarintaan heitä vastaan. Sokean soturi Chirrut Îmwen sekä palkkasoturi Baze Malbusin avulla Jyn löytää Gerreran, joka pitää Bodhia panttivankina. Gerrera näyttää Jynille hologrammin, jossa Galen kertoo tyttärelleen rakastavansa tätä ja palanneensa projektiin suunnitellakseen Kuolemantähteen heikkouden: reaktorikuilun, johon pommittaminen aiheuttaisi koko avaruusaseman tuhoksi koituvan ketjureaktion. Hän kertoo myös, että piirustukset löytyvät trooppisella planeetta Scarifilla sijaitsevan tukikohdan tornin tietopankista. Suurmoffi Tarkin tapaa Krennicin Kuolemantähdellä ja epäilevänä projektin edistymisestä vaatii tätä käyttämään pienitehoista tuhosädettä Jedhan pääkaupungin tuhoamiseksi. Jyn ja hänen ryhmänsä joutuvat pakenemaan Bodhin kanssa, mutta Gerrera jää kuolemaan. Tarkin onnittelee Krenniciä, mutta Imperiumin kärsimien tietovuotojen vuoksi hän ottaa projektin komentoonsa.


title: Rogue One

text: Jyn jäljittää isänsä planeetta Eadulla sijaitsevalle tutkimuslaitokselle, missä Galen myöntää Krennicille olevansa vastuussa tietovuodosta. Vaikka Cassian päättääkin jättää Galenin henkiin, kapinalliset saapuvat pommittamaan laitosta ja Galen kuolee Jynin käsivarsille. Krennic evakuoi planeetan ja Jynin ryhmä pakenee varastetulla Imperiumin sukkulalla. Palattuaan Yavin 4:lle, Jyn ehdottaa suunnitelmaa Kuolemantähden piirustusten varastamiseksi Scarifilta, mutta Galenin ja Gerreran kuolemien sekä hologrammin tuhon myötä kaikki kapinalliset eivät usko sen olevan mahdollista. Tämän vuoksi Jynin ryhmä ja joukko muita kapinallisia käyttävät varastettua sukkulaa lähteäkseen varastamaan suunnitelmat itse, muodostaen yksikön nimeltä Rogue One. Krennic vierailee Mustafarilla Darth Vaderin luona raportoidakseen Eadun hyökkäyksestä sekä pyytääkseen tältä lupaa päästä keisarin puheille, mutta Vader käskee häntä vain varmistamaan, ettei uusia tietovuotoja tule.


title: Rogue One

text:
Saavuttuaan Scarifiin Jyn ja Cassian naamioituvat Imperiumin upseereiksi muiden ryhmäläisten pitäessä Imperiumin sotilaat kiireisinä. Myöhemmin kapinallisten laivasto saapuu paikalle tuhotakseen planeetan ympärillä olevaa suojakenttää ylläpitävän avaruusaseman. Krennic itse saapuu Scarifiin selvittääkseen mitä tietoja Galen oli vuotanut. Jyn onnistuu saamaan Kuolemantähden piirustukset samalla, kun iskusotilaat tuhoavat K-2SO:n. Bodhi, Chirrut, Baze ja monet muut kapinallissotilaat saavat surmansa vihollisen ylivoiman edessä. Lähetystornin huipulla Jyn kohtaa Krennicin, joka julistaa Imperiumin voittoa ennen kuin Cassian haavoittaa häntä ja Jyn lähettää piirustukset Kapinaliiton komentoalukselle. Kuolemantähti saapuu Scarifin kiertoradalle ja Tarkin antaa käskyn tuhota tukikohdan, jolloin epäonnistunut Krennic saa surmansa tukikohdan tuhoutuessa, kun taas Jyn ja Cassian kuolevat säteen aiheuttaman paineaallon seurauksena. Kapinallisten laivasto alkaa vetäytyä, mutta Vader hyökkää komentoalukseen saadakseen piirustukset takaisin. Hän surmaa aluksen miehistön, mutta piirustukset oli jo ehditty viedä "Tantive IV:lle", jossa prinsessa Leia toteaa niiden antaneen kapinalle toivoa. Elokuvan "Tähtien sota: Episodi IV – Uusi toivo" tapahtumat alkavat kronologisesti heti aluksen paetessa hyperavaruuteen.
Darth Vaderin fyysisinä näyttelijöinä elokuvassa toimivat Spencer Wilding ja Daniel Naprous. Guy Henry ja Ingvild Deila näyttelevät suurmoffi Wilhuff Tarkinia ja prinsessa Leia Organaa ja heidät muokattiin digitaalisesti Peter Cushingin ja Carrie Fisherin näköisiksi. "n" ohjaaja Rian Johnson ja tuottaja Ram Bergman tekevät cameoesiintymiset Kuolemantähden teknikkoina.


title: Rogue One

text: Toukokuussa 2014 julkaistiin tieto, että uuden "Tähtien sota" -antologiaelokuvan ohjaajaksi oli valittu muun muassa "Godzillan" ohjannut Gareth Edwards ja käsikirjoittajaksi Gary Whitta. Elokuvan ensi-illaksi ilmoitettiin 16. joulukuuta 2016.


title: Rogue One

text: Maaliskuussa 2015 julkaistiin virallisesti tulevan elokuvan nimi "Rogue One" ja ensimmäinen elokuvaan valittu näyttelijä Felicity Jones.


title: Rogue One

text: Elokuvan kuvaukset alkoivat Lontoossa kesällä 2015.


title: Rogue One

text: Elokuvan ensimmäinen traileri julkaistiin 7. huhtikuuta 2016. Elokuvan toinen traileri julkaistiin 11. elokuuta 2016.


title: Rogue One

text: Alun perin Alexandre Desplat valittiin säveltäjäksi, mutta syyskuussa 2016 Michael Giacchino valittiin hänen tilalleen, kun uudelleenkuvaamiset muuttivat jälkituotannon aikataulua.


title: Rogue One

text: Rotten Tomatoes -kerääjäsivustolla 85 % kriitikoista antoi elokuvalle myönteisen arvostelun pistekeskiarvolla 7,5/10. Tulos perustuu 328 arvosteluun.


title: Rogue One

text: "Rogue One" on tuottanut yhteensä 1,012 miljardia dollaria maailmanlaajuisesti. Se oli vuoden 2016 neljänneksi eniten tuottanut elokuva.


title: Otetšestvennyje zapiski

text: Otetšestvennyje zapiski (, ”Isänmaallisia kirjoituksia”) oli Pietarissa vuosina 1839–1884 ilmestynyt venäläinen aikakauslehti.


title: Otetšestvennyje zapiski

text: "Otetšestvennyje zapiski" oli alaotsikoltaan vuoteen 1859 saakka ”tieteellis-kaunokirjallinen” ja sen jälkeen ”tieteellis-kaunokirjallinen ja poliittinen” aikakauslehti. Sen julkaisijoina toimivat vuoteen 1867 saakka Andrei Krajevski ja sen jälkeen Nikolai Nekrasov, Mihail Saltykov-Štšedrin ja Grigori Jelisejev. Kritiikin ja bibliografian osastoa johti aluksi Vissarion Belinski. Lehdessä julkaistiin muun muassa Mihail Lermontovin, Vladimir Odojevskin, Vladimir Sollogubin, Aleksei Koltsovin sekä myöhemmin Aleksandr Herzenin, Nekrasovin, Fjodor Dostojevskin, Nikolai Ogarjovin ja Ivan Turgenevin teoksia. Levikki kohosi 1840-luvulla 8 000 kappaleeseen.


title: Otetšestvennyje zapiski

text: 1840-luvun alussa "Otetšestvennyje zapiski" oli lähinnä zapadnikkien lehti. Myöhemmin sen sivuilla esiintyivät sekä liberaalit että Belinskin, Herzenin ja Nekrasovin kaltaiset vallankumoukselliset demokraatit. Belinski siirtyi vuonna 1846 "Sovremennik"-lehteen, minkä jälkeen arvosteluosastoa johti Valerian Maikov. Vallankumousvuoden 1848 jälkeen lehdestä tuli poliittisesti väritön. Vuoden 1861 talonpoikaisreformin jälkeen se oli maltillinen ja vastusti vallankumouksellisia suuntauksia.


title: Otetšestvennyje zapiski

text: Nekrasovin johdolla vuosina 1868–1877 "Otetšestvennyje zapiskista" tuli Venäjän johtava demokraattinen aikakauslehti. Sen sivuilla julkaistiin muun muassa Saltykov-Štšedrinin, Aleksandr Ostrovskin, Gleb Uspenskin, Vsevolod Garšinin ja Dmitri Mamin-Sibirjakin teoksia. Arvosteluosastoa johti Dmitri Pisarev sekä myöhemmin Aleksandr Skabitševski ja Nikolai Mihailovski. "Otetšestvennyje zapiski" tuki narodnikkeja ja kävi ankaraa polemiikkia varsinkin taantumuksellisen "Russki vestnikin" kanssa. Nekrasovin kuoltua toimittajina työskentelivät Mihailovski, Saltykov-Štšedrin ja Jelisejev. Viranomaiset lakkauttivat lehden huhtikuussa 1884. Perusteluiksi esitettiin ”vahingollisten ajatusten” levittäminen sekä toimittajien kuuluminen salaseuroihin.


title: Otetšestvennyje zapiski

text: "Otetšestvennyje zapiski" -nimellä on ilmestynyt myös kaksi muuta aikakauslehteä: Pavel Svinjinin lehti vuosina 1820–1830 sekä toinen lehti vuosina 2001–2014.


title: Jinzhou

text: Jinzhou (, pinyin: Jǐnzhōu Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 210 kilometriä maakunnan pääkaupunki Shenyangista lounaaseen. Prefektuurin pinta-ala on 10 111 neliökilometriä ja väkiluku 3,13 miljoonaa (2010).


title: Jinzhou

text: Kaupunki rajoittuu pohjoisessa Fuxinin, idässä Shenyangin, Anshanin ja Panjinin, lännessä Huludaon ja Chaoyangin prefektuuritason kaupunkeihin, sekä etelässä Bohaimereen.


title: Jinzhou

text: Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):Kuvassa numero 8 on Jinzhoun talous- ja teknologiakehitysalue, joka kuuluu muodollisesti Linghain kaupunkiin, mutta on suoraan Jinzhoun ohjauksessa.


title: Markus Uusitalo

text: Markus Uusitalo (s. 15. toukokuuta 1997 Espoo) on suomalainen jalkapallomaalivahti, joka edustaa Helsingin Jalkapalloklubia.


title: Markus Uusitalo

text: Uusitalo aloitti uransa Hongan riveissä, jonka kakkosjoukkueessa Pallohongassa hän pelasi kuudessa Kakkosen pelissä kaudella 2014. Kaudeksi 2015 Uusitalo siirtyi Vaasan Palloseuraan. Hän ei pelannut kaudella minuuttiakaan Veikkausliigassa Henri Sillanpään ollessa ykkösmaalivahti, mutta seuran farmijoukkueessa Kiistossa Kakkosessa otteluita kertyi kahdeksan. Kaudeksi 2016 Uusitalo siirtyi Helsingin Jalkapalloklubin riveihin.


title: Markus Uusitalo

text: Uusitalo on edustanut Suomea alle 17-, alle 18-, alle 19- ja alle 21-vuotiaiden maajoukkueissa. Tammikuussa 2016 Suomen jalkapallomaajoukkueen uusi päävalmentaja Hans Backe nimesi Uusitalon harjoitusotteluihin Ruotsia ja Islantia vastaan. Hän ei kuitenkaan tehnyt maajoukkuedebyyttiään noissa otteluissa.


title: Fuxin

text: Fuxin (, pinyin: Fùxīn Shì) on prefektuuritason kaupunki Kiinan Liaoningin maakunnan luoteisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Shenyangista länsiluoteeseen. Prefektuurin pinta-ala on 10 445 neliökilometriä ja väkiluku 1,82 miljoonaa (2010).


title: Fuxin

text: Kaupunki rajoittuu pohjoisessa Tongliaon, idässä Shenyangin, etelässä Jinzhoun, sekä lännessä Chaoyangin prefektuuritason kaupunkeihin.


title: Fuxin

text: Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):


title: Stirling Bridgen taistelu

text: Stirling Bridgen taistelu oli skotlantilaisen Stirlingin kaupungin lähellä 11. syyskuuta 1297 Englannin ja Skotlannin joukkojen välillä käyty taistelu, joka päättyi Skotlannin voittoon.


title: Stirling Bridgen taistelu

text: Vuonna 1296 Skotlannin kuningas Aleksanteri III kuoli lapsettomana. Englantilaisjoukon johtaja kreivi John de Warenne oli saanut kuninkaaltaan Edvard I:ltä tehtäväkseen skottien kukistamisen. Hän hyökkäsi 10 000 miehen armeijan voimin Stirlingin kaupunkiin johtavalle, Forthjoen yli kulkevalle sillalle. Sitä puolusti huonosti koulutettu, enintään parituhantinen skotlantilaisjoukko, jota johti sissipäällikkö William Wallace. Englannin armeijaan kuului myös hyvin varusteltu 3 000 ritarin ratsuosasto. Englannin ylivoimasta huolimatta taistelu päättyi Skotlannin torjuntavoittoon ja lähes 5 000 englantilaista kaatui.


title: Stirling Bridgen taistelu

text: Vuoden 1995 historiallinen elokuva "Braveheart – taipumaton" perustuu William Wallacen tarinaan, mutta poikkeaa monin tavoin todellisesta historiasta. Skotit eivät esimerkiksi käyttäneet Wallacen aikaan kilttejä eivätkä sinisiä kasvomaalauksia. Elokuvallisista syistä Stirling Bridgen taistelua vastaava taistelukohtaus ei sijoitu Stirlingin sillalle vaan avoimelle kentälle.


title: Stefan Geiss

text: Stefan Geiss (s. 1958) on saksalainen matemaatikko ja professori. Hän on toiminut Jyväskylän yliopistossa matematiikan professorina vuodesta 2000.


title: Stefan Geiss

text: Geiss opiskeli matematiikkaa ja väitteli 1987 tohtoriksi Friedrich Schiller -yliopistossa Jenassa. Hänen väitöskirjansa käsitteli niin kutsuttujen Grothendieck-lukujen jatkuvia ja lineaarisia kuvauksia Banach-avaruuksissa.


title: Stefan Geiss

text: Valmistumisensa jälkeen Geiss toimi aluksi 1987−1995 matematiikan assistenttina ja sittemmin 1995−1999 apulaisprofessorina Jenan yliopiston matematiikan instituutissa. Geiss on lisäksi tehnyt tutkimustyötä Saksan tiedeakatemian ja EU:n tuella Berliinissä ja Pariisissa.


title: Stefan Geiss

text: Geiss nimitettiin tammikuussa 2000 matematiikan professoriksi Jyväskylän yliopistoon. Hän oli ensimmäinen ulkomaalainen vakinaisen professuurin Jyväskylän yliopistosta saanut henkilö ja eräs ensimmäisiä ulkomaalaisia professoreja Suomessa. Geissin erityisala professorina on stokastiikka eli satunnaisilmiöiden tutkimus ja analyysi. Hän on hoitanut professuuria lukuun ottamatta vuosia 2009−2014, jolloin hän toimi matematiikan professorina Innsbruckin yliopistossa.


title: Stefan Geiss

text: Stokastiikan tutkimus Jyväskylän yliopiston matematiikan ja tilastotieteen laitoksella on keskittynyt stokastisten prosessien selvittämiseen, erilaisten rahoitusmallien tarvitseman approksimaatioteorian tutkimiseen ja niiden lisäksi tarkasteltavana ovat olleet erityyppiset adaptiiviset Markovin ketjuihin perustuvat simulointimenetelmät.


title: Stefan Geiss

text: Matemaatikkona Geiss on tutkinut erityisesti rahamarkkinoiden toimintaa ja pörssikurssien muutoksia stokastisen matematiikan menetelmien avulla. Aiemmissa matemaattisissa malleissa esimerkiksi markkinoiden riskit on arvioitu liian pieniksi, eikä niissä ole otettu huomioon esimerkiksi osakkeiden ostosta ja myynnistä aiheutuvien kustannuksien vaikutusta. Geiss on pyrkinyt kehittämään optioiden hinnoitteluun matemaattista mallia, joka huomioi myös osakekaupan kustannukset.


title: Stefan Geiss

text: Muita professori Geissin kiinnostuksen kohteita ovat todennäköisyydet Banach-avaruuksissa, käänteis-stokastiset differentiaaliyhtälöt sekä interpolaatio-teoria. Hänen johdollaan Jyväskylän yliopistossa toimii stokastista tutkimusta tekevä tutkimusryhmä.


title: Stefan Geiss

text: Geiss on vuoteen 2015 mennessä julkaissut 29 vertaisarvioitua tieteellistä julkaisua stokastiikan ja matematiikan alalta.


title: Stefan Geiss

text: Geiss on naimisissa ja hänellä on kolme lasta.


title: Joseph Mazzello

text: Joseph Francis ”Joe” Mazzello III (s. 21. syyskuuta 1983) on yhdysvaltalainen näyttelijä, tuottaja ja käsikirjoittaja. Hänet tunnetaan muun muassa elokuvista "Jurassic Park", "The Social Network" ja "Rohto", Bohemian Rhapsody sekä HBO:n minisarjasta "".


title: Kristin Mürer Stemland

text: Kristin Mürer Stemland (s. 8. tammikuuta 1981 Trondheim, Norja) on norjalainen entinen maastohiihtäjä. Hän edusti Byåsen IL:ää.


title: Kristin Mürer Stemland

text: Stemland hiihti ensimmäisen kilpailunsa maailmancupissa 8. maaliskuuta 2000 sijoittuen 55. sijalle Oslossa perinteisen hiihtotavan sprintissä. Seuraavat maailmancup-kilpailunsa hän hiihti marraskuussa 2003, josta lähtien kiersi maailmancupia joulukuuhun 2008 asti. Vielä tämän jälkeenkin Stemland hiihti neljä maailmancup-kilpailua Norjassa, viimeisen näistä 19. helmikuuta 2011 Drammenissa. Henkilökohtaisissa maailmancupin osakilpailuissa hän hiihti kymmenen kertaa kymmenen parhaan joukkoon parhaan sijoituksen ollessa viides yhdistelmäkilpailussa Vernonissa 10. joulukuuta 2005.


title: Kristin Mürer Stemland

text: MM-kilpailuissa Stemland oli mukana Oberstdorfissa 2005 ja Sapporossa 2007. Oberstdorfissa hän oli 10 kilometrin vapaan hiihtotavan kilpailussa 22:s ja 30 kilometrin perinteisen hiihtotavan kilpailussa 26:s. Sapporossa Stemland hiihti 10 kilometrin vapaan hiihtotavan kilpailussa 19. sijalle. Stemland oli lisäksi mukana Torinon olympialaisissa 2006 ollen yhdistelmäkilpailussa 19:s, 10 kilometrin perinteisen hiihtotavan kilpailussa 12:s ja 30 kilometrin vapaan hiihtotavan kilpailussa 24:s. Hän hiihti olympialaisissa myös viidenneksi sijoittuneessa viestijoukkueessa.


title: Suomen Optometrian Ammattilaiset SOA

text: Suomen Optometrian Ammattilaiset ry eli SOA, aikaisemmilta nimiltään Optikkoyhdistys ry ja Suomen Optikoiden Ammattiliitto, on perustettu vuonna 1971. Se toimii optikoiden, optometristien, optometristiopiskelijoiden ja näönhuollon ammattilaisten ammattiyhdistyksenä. Yhdistyksen toimialueena on koko Suomi.


title: Suomen Optometrian Ammattilaiset SOA

text: Vuoden 1970 heinäkuussa 23 optikkoa neuvottelivat siitä, että maahan tarvitaan oma järjestö ajamaan työntekijäoptikoiden asemaa. Tämä kokous valitsi viisihenkisen toimikunnan järjestämään päättävän kokouksen, johon pyrittiin kutsumaan kaikki työntekijöinä olevat optikot. Optikoiden työntekijäjärjestön perustamisen päättävä kokous pidettiin 6.9.1970 Lahdessa. Varsinaisesti Optikkoyhdistys ry rekisteröitiin 29.9.1971.


title: Suomen Optometrian Ammattilaiset SOA

text: Ensimmäinen optikoiden oma valtakunnallinen työehtosopimus tehtiin tammikuussa 1973 ja työttömyyskassa aloitti toimintansa 1978.


title: Suomen Optometrian Ammattilaiset SOA

text: Yhdistys aloitti optikoiden täydennyskouluttamisen - Optikkopäivät - yhdessä silloisen SSOL:n eli Suomen Silmäoptikkojen Liiton, nykyisen SOT - Suomen Optinen Toimiala ry kanssa järjestettynä.


title: Suomen Optometrian Ammattilaiset SOA

text: Vuonna 1983 nimi muutettiin Optikkoyhdistyksestä Suomen Optikoiden Ammattiliitto ry:ksi. Vuonna 2014 yhdistyksen nimi muutettiin Suomen Optometrian Ammattilaiset ry:ksi. Lyhenne SOA säilyi yhdistyksen virallisena lyhenteenä. SOA liittyi Erityisalojen Toimihenkilöliitto ERTO ry:n jäsenyhdistykseksi 1.1.2015.


title: Suomen Optometrian Ammattilaiset SOA

text: SOAn jäseniksi liitytään Erityisalojen Toimihenkilöliitto ERTOn kautta. SOAn jäsenet kuuluvat IAET-työttömyyskassaan. SOAn jäsenten käytössä ovat Toimihenkilöliitto ERTOn palvelut, esimerkiksi maksuton lakimies- ja oikeusapu. ERTO ja SOA tarjoavat jäsenilleen myös erilaisia jäsenetuja.


title: Suomen Optometrian Ammattilaiset SOA

text: Ansioituneita jäseniä voidaan kutsua kunniajäseniksi. SOAlla on kaksi kunniajäsentä, jotka kumpikin olivat läsnä perustamiskokouksessa 1970.


title: Suomen Optometrian Ammattilaiset SOA

text: SOA tukee ja edistää optikoiden asemaa laillistettuina terveydenhuollon ammattilaisina. Tavoitteena on optikon toimenkuvan laajentaminen osaksi laajaa, ennaltaehkäisevää terveydenhuoltoa. SOA toimii yhdessä työnantajien kanssa välittäen jäsenilleen tietoa alan työpaikoista.


title: Suomen Optometrian Ammattilaiset SOA

text: SOA neuvottelee yhdessä ERTOn kanssa alalle yleissitovan Optikoiden työehtosopimuksen (tessin). Sopimusta noudatetaan optikkoliikkeissä ja se koskee työaikalain alaisia optikoita, optometristejä, johtavia optikoita ja optometristejä sekä optometristiopiskelijoita.


title: Suomen Optometrian Ammattilaiset SOA

text: Optikoita valmistuu kahdesta ammattikorkeakoulusta, Helsingin Metropoliasta ja Oulun ammattikorkeakoulusta. Laki terveydenhuollon ammattihenkilöistä edellyttää optikoilta jatkuvaa ammatillisten tietojen ja taitojen ylläpitämistä ja kehittämistä. SOA toimii yhteistyössä toimialan täydennyskoulutuksen järjestäjien ja optikoita kouluttavien ammattikorkeakoulujen kanssa.


title: Suomen Optometrian Ammattilaiset SOA

text: Optisella toimialalla toimii alan järjestöjen yhteisesti perustama Optometrian Eettinen Neuvosto, jonka toimesta ylläpidetään Optikoiden lisä- ja täydennyskoulutusrekisteriä. Optikoiden lisä- ja täydennyskouluttautumista on seurattu ja rekisteröity vuodesta 1999 lähtien.


title: Suomen Optometrian Ammattilaiset SOA

text: SOAn hallitukseen kuuluu puheenjohtajan lisäksi vähintään neljä ja enintään kuusi jäsentä. Näistä jäsenistä aina kaksi on opiskelijajäseniä. SOAlla on edustajat ERTOn edustajistossa ja hallituksessa sekä muissa ERTOn toimielimissä. SOAn syyskokouksessa valitaan hallituksen jäsenet ja päätetään tulevasta toiminnasta. Kevätkokouksessa hyväksytään tilinpäätös ja toimintakertomus.


title: HMS Thunderer (1783)

text: HMS Thunderer oli Britannian Kuninkaallisen laivaston vuonna 1783 vesillelaskettu Culloden-luokan 74-tykkinen kolmannen luokan linjalaiva.


title: HMS Thunderer (1783)

text: Alus tilattiin 23. heinäkuuta 1781 Rotherhithestä John & William Wellsiltä. Sen köli laskettiin maaliskuussa 1782 ja alus laskettiin vesille 13. marraskuuta 1783. Alus valmistui 7. joulukuuta Deptfordissa. Se siirrettiin Woolwichiin, missä työt saatiin päätökseen 4. toukokuuta 1784.


title: HMS Thunderer (1783)

text: Alus romutettiin Chathamissa maaliskuussa 1814 .


title: HMS Defence (1763)

text: HMS Defence oli Britannian Kuninkaallisen laivaston vuonna 1763 vesillelaskettu Bellona-luokan 74-tykkinen kolmannen luokan linjalaiva.


title: HMS Defence (1763)

text: Alus tilattiin 13. joulukuuta 1758 Plymouthin telakalta ja se nimettiin Amiraliteetin päätöksellä 19. huhtikuuta 1759. Sen köli laskettiin 14. toukokuuta 1759 ja alus laskettiin vesille 31. maaliskuuta 1763. Alus valmistui vartiolaivaksi 19. lokakuuta 1770. Sen valmistuskustannukset olivat 27 690 puntaa kolme shillinkiä ja neljä pennyä, mihin tuli lisäksi takilointi ja varustamiskustannukset 11 208 puntaa seitsemäntoista shillinkiä ja yksitoista pennyä.


title: HMS Defence (1763)

text: Alus haaksirikkoutui 24. joulukuuta 1811.


title: Nokia Cseries

text: Nokia Cseries on tuoteperhe matkapuhelimia, jonka on valmistanut Nokia. Se julkaistiin 2010, mutta on nykyisin (2016) jo historiaa Microsoft Mobilen ostettua Nokian matkapuhelintoiminnot ja lakkautettua vanhat tuotteet Lumian tieltä.


title: Nokia Xseries

text: Nokia Xseries on mallisto Nokian valmistamia puhelimia. Nokia Xseries tuli markkinoille syyskuussa 2009. Malli Nokia X2-02, joka julkaistiin tammikuussa 2012, jäi malliston viimeiseksi.


title: Australian Grand Prix 2016

text: Australian Grand Prix 2016 oli Formula 1 -sarjan avausosakilpailu kaudella 2016. Osakilpailu ajettiin Melbourne Grand Prix Circuit -radalla Albert Parkissa Melbournessa 20. maaliskuuta.


title: Australian Grand Prix 2016

text: Perjantain vapaissa harjoituksissa ajettiin pääasiassa välikelinrenkailla vaihtelevan sään vuoksi. Muun muassa Red Bullin Daniel Ricciardo pyörähti ulos radalta jääden kiinni hiekkahidasteeseen ensimmäisen harjoitussession lopulla.


title: Australian Grand Prix 2016

text: Toisissa vapaissa harjoituksissa Mercedeksen Nico Rosberg törmäsi seinään mutkassa 7. Rosbergin auton etusiipi vaurioitui kolarissa. Talli kehotti Rosbergia pysäyttämään autonsa radan varteen.


title: Australian Grand Prix 2016

text: Lauantain harjoitusten alussa tulokastalli Haasin kuljettaja Romain Grosjean päästettiin varikkopilttuustaan ulos samanaikaisesti, kun viereisestä pilttuusta lähti Manorin Rio Haryanto. Grosjean yritti väistää hitaasti liikkeelle lähtevää Haryantoa, siinä kuitenkaan onnistumatta. Autot törmäsivät toisiinsa, ja Haryanton auto kärsi etusiipivaurion. Haryanto sai kolmen lähtöruudun rangaistuksen aika-ajoon.


title: Australian Grand Prix 2016

text: Aika-ajoissa käytettiin ensimmäistä kertaa uutta aika-ajoformaattia, jossa Q1 oli kestoltaan 16 minuuttia. Seitsemän minuutin jälkeen sillä hetkellä viimeisenä ollut kuljettaja putosi jatkosta ja sen jälkeen 90 sekunnin välein putoaisi seuraava kuljettaja. Q2:n kesto oli 15 minuuttia, jolloin jäljellä olevat 15 autoa ajaisivat, ja kuuden minuutin jälkeen hitain putoaisi pois ja sen jälkeen myös 90 sekunnin välein hitain putoaisi pois. Q3:n kesto oli 14 minuuttia, jonne jatkoi kahdeksan nopeinta kuljettajaa, joista viiden minuutin jälkeen hitain putoaisi pois ja siitä 90 sekunnin välein seuraava. Lopulta kaksi nopeinta saisi ajaa ruutulipulle saakka toisiaan vastaan kilpaa. Q3-osiosta kuitenkin muodostui farssi, kun muun muassa Ferrarin kuljettajat eivät poistuneet tallista ensimmäisten aika-ajovetojensa jälkeen.


title: Australian Grand Prix 2016

text: Tulokaskuljettaja Pascal Wehrlein oli ensimmäinen aika-ajosta pudonnut kuljettaja, mutta hänen tallikaverinsa Rio Haryanton saaman lähtöruuturangaistuksen myötä Wehrleinin sijoitus koheni pykälällä. Haryanto olisi ollut sijalla 21. ilman rangaistusta. Valtteri Bottas sijoittui yhdenneksitoista, mutta hän sai viiden lähtöruudunrangaistuksen vaihdelaatikon vaihtamisesta. Näin ollen Bottaksen lähtöruutu oli 16:s. Paalupaikalle ajoi Mercedeksen Lewis Hamilton ennen tallikaveriaan Nico Rosbergia. Kolmanneksi ajoi Ferrarin Sebastian Vettel ja neljänneksi Kimi Räikkönen.


title: Australian Grand Prix 2016

text: Aika-ajojen jälkeen FIA piti palaverin, jossa päätettiin palata takaisin aiempaan aika-ajoformaattiin, joka tulisi takaisin voimaan heti seuraavassa osakilpailussa Bahrainissa. Myöhemmin kuitenkin vahvistettiin aika-ajojen pysyvän ennallaan vielä Bahrainissa.


title: Australian Grand Prix 2016

text: Red Bull -kuljettaja Daniil Kvjatin sähköt hävisivät hänen autostaan lämmittelykierroksella. Kvjatin auto hyytyi pääsuoralle, jolloin jouduttiin ajamaan yksi ylimääräinen lämmittelykierros, joka vähennettiin kilpailun kierrosmäärästä.


title: Australian Grand Prix 2016

text: Lähdössä Sebastian Vettel nousi kolmannesta ruudusta kärkipaikalle. Rosberg otti sisälinjan ensimmäiseen mutkaan ja onnistui ohittamaan paalupaikalta lähteneen Hamiltonin. Hamilton osui kevyesti Rosbergin takarenkaaseen menettäen pienen osan etusiivestään. Räikkönen nousi ensimmäisessä mutkassa molempien Mercedes -kuskien ohi toiseksi. Viidennestä ruudusta lähtenyt Max Verstappen nousi neljänneksi ja Felipe Massa viidenneksi. Hamilton putosi kuudenneksi. Kevin Magnussen kärsi ensimmäisellä kierroksella rengasrikon, jonka seurauksena hän joutui tulemaan varikolle.


title: Australian Grand Prix 2016

text: Kierroksella 4 Hamilton onnistui ohittamaan Felipe Massan nousten viidenneksi. Taaempana Valtteri Bottas ohitti molemmat Sauberit sekä Jolyon Palmerin nousten sijalle 11. Nico Rosberg tuli varikolle kierroksella 13 vaihtaen alleen pehmeät renkaat. Seuraavalta kierrokselta kilpailun kärkimies Sebastian Vettel pysähtyi ottaen alleen superpehmeät renkaat. Räikkönen sekä Hamilton kurvasivat varikolle kierrokselta 17. Räikköselle laitettiin autoon alle Vettelin tapaan superpehmeät renkaat ja Hamiltonille keskikovat renkaat. Rosberg onnistui ohittamaan Räikkösen varikkopysähdyksellä.


title: Australian Grand Prix 2016

text: Kierroksella 18 Fernando Alonso törmäsi rajusti kolmosmutkan jarrutuksessa Esteban Gutiérrezin auton perään kellahtaen pariin otteeseen ”katonkautta ympäri”. Alonso mursi kylkiluitansa kolarissa ja joutui jäämään sivuun seuraavasta osakilpailusta Bahrainista. Kolarista ei jaettu rangaistuksia. Kilpailu keskeytyi punaisella lipulla, ja kuljettajat ajoivat turva-auton takana varikkosuoralle. Tässä vaiheessa järjestys oli 1. Vettel, 2. Rosberg, 3. Räikkönen, 4. Ricciardo, 5. Verstappen. Valtteri Bottas oli sijalla yhdeksän. Rio Haryanto joutui keskeyttämään kilpailun varikolle. Punaisten lippujen aikana sai vaihtaa renkaat, mutta Ferrari -kuljettajat pysyivät käytetyillä superpehmeillä, toisin kuin monet muut kärkikuljettajat, jotka vaihtoivat keskikovat renkaat. Alun kolarissa mukana ollut Magnussen ajatettiin muiden kuljettajien kanssa samalle kierrokselle kilpailun ollessa keskeytettynä.


title: Australian Grand Prix 2016

text: Kierroksella 23 Räikkönen kurvasi kolmannelta sijalta varikolle keskeyttämään kilpailun auton iskettyä liekkejä. Toro Rosson kuljettajat joutuivat pysähtymään toistamiseen kilpailussa renkaiden kulumisen takia. Verstappen menetti varikolla aikaa vielä lisää, koska hänen renkaansa eivät olleet valmiina odottamassa. Kierroksella 36 Vettel tuli vaihtamaan pehmeät renkaat alleen tippuen kilpailussa neljänneksi. Kierrokselta 43 myös Daniel Ricciardo joutui tulemaan varikolle. Hänelle laitettiin superpehmeät renkaat. Marcus Ericsson joutui keskeyttämään kilpailun kierroksella 38 tärinä ongelman seurauksena.


title: Australian Grand Prix 2016

text: Kilpailun lähestyessä loppua Hamilton teki jarrutusvirheen mutkassa 9, jonka seurauksena Vettel pääsi aivan Hamiltonin kantaan, mutta ei ohitse. Muutama kierros myöhemmin Vettel ajoi toiseksiviimeisen mutkan pitkäksi, menettäen mahdollisuutensa ohitukseen. Pari kierrosta aiemmin samassa mutkassa Max Verstappen törmäsi tallikaveriinsa Carlos Sainziin, jonka johdosta Verstappenin etusiipi vaurioitui, ja hän pyörähti, päästen kuitenkin jatkamaan matkaansa. Verstappen kävi kilpailun aikana muutamaan otteeseen talliradiossa lämpöisenä, koskien muun muassa Sainzin hidastavan hänen menoaan.


title: Australian Grand Prix 2016

text: Australian osakilpailun voittoon ajoi Nico Rosberg urallaan toista kertaa. Lewis Hamilton selviytyi toiseksi, ja Sebastian Vettel kolmanneksi. Ricciardo nousi Felipe Massan ohi neljänneksi viimeisellä stintillään. Haas -tallin debyyttikilpailussa Romain Grosjean ajoi kuudentena maaliin, saavuttaen amerikkalaistallille avauspisteet. Valtteri Bottas ajoi maaliin kahdeksantena.


title: Kunnon dinosaurus

text: Kunnon dinosaurus () on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Peter Sohn ja tuottanut Pixar.


title: Kunnon dinosaurus

text: Elokuva sijoittuu maailmaan, jossa dinosaurukset eivät koskaan kuolleet sukupuuttoon. Päähenkilö on nuori "Apatosaurus" nimeltä Arlo, joka ystävystyy ihmispojan kanssa ja käyvät yhdessä vaikealle ja salaperäiselle matkalle.


title: Kunnon dinosaurus

text: Elokuva sai ensi-iltansa Yhdysvalloissa 25. marraskuuta 2015 ja Suomessa 6. tammikuuta 2016.


title: Maailman pisin pajunköysi

text: Maailman pisin pajunköysi () on ruotsalaisten Åke Perssonin ja Thomas Oldrupin kirjoittama vuonna 2010 Ruotsissa ilmestynyt kirja. Kirja kumoaa historiallisia väärinkäsityksiä, esimerkiksi sen, että orjat eivät oikeasti rakentaneet Egyptin pyramideja. Kirjan alkuperäisen version on kustantanut Historiska Media.


title: Maailman pisin pajunköysi

text: Suomenkielinen Antti Immosen suomentama versio ilmestyi elokuussa 2015 Atena Kustannuksen kustantamana. Suomenkielisessä versioissa on kymmenen Suomeen liittyvää lisäväärinkäsitystä, jotka on kirjoittanut Panu Väänänen.


title: Maailman pisin pajunköysi

text: Kirja on hieman samankaltainen kuin Daniel Rydénin vuonna 2012 Ruotsissa ilmestynyt Maailmassa on virhe, jota voidaankin pitää itsenäisenä jatko-osana Maailman pisimmälle pajunköydelle.


title: Kristian Tettli Rennemo

text: Kristian Tettli Rennemo (s. 1. marraskuuta 1984) on norjalainen maastohiihtäjä. Hän edustaa Leksvik IL:ää.


title: Kristian Tettli Rennemo

text: Rennemo hiihti ensimmäisen kilpailunsa maailmancupissa 14. maaliskuuta 2009 sijoittuen 42. sijalle Trondheimissa 50 kilometrin perinteisen hiihtotavan kilpailussa. Kilpailu oli hänen ainoansa maailmancupissa kyseisellä kaudella. Kaudella 2009–2010 Rennemo hiihti maailmancupia Pohjoismaissa järjestetyissä osakilpailuissa. Kaudet 2010–2011 ja 2011–2012 Rennemo kiersi maailmancupia säännöllisesti. Tämän jälkeen hän on hiihtänyt maailmancupissa kaksi kilpailua vuonna 2013 ja yhden vuonna 2014. Henkilökohtaisissa maailmancupin osakilpailuissa Rennemon paras sijoitus on 12. sija Oslossa 50 kilometrin perinteisen hiihtotavan kilpailussa 10. maaliskuuta 2012.


title: Andreas Schönbächler

text: Andreas "Sonny" Schönbächler (s. 24. huhtikuuta 1966 Zug) on sveitsiläinen uransa päättänyt freestylehiihtäjä. 180 senttimetriä pitkä ja urallaan 77 kilogrammaa painanut Schönbächler edusti HDC Titlis -seuraa.


title: Andreas Schönbächler

text: Schönbächler saavutti yllättäen olympiakultaa hypyistä vuoden 1994 talviolympialaisista Lillehammerista. Näin ollen hänestä tuli historian ensimmäinen hyppyjen olympiavoittaja. MM-kilpailuihin Schönbächler osallistui kahdesti, ollen parhaimmillaan kymmenes vuonna 1986 hypyissä.


title: Andreas Schönbächler

text: Maailmancupissa Schönbächler kilpaili vuosina 1984–1994, ehtien lopettaa uransa jo kerran vuonna 1992. Maailmancupissa hän saavutti seitsemän palkintosijaa, muttei yhtään voittoa. Schönbächlerin uran viimeinen kilpailu oli olympiakultaan päättynyt kilpailu vuonna 1994.


title: Tarastenjärven jätteenpolttolaitos

text: Tarastenjärven jätteenpolttolaitos on Tampereen Tarasteen kaupunginosassa sijaitseva Tammervoiman voimalaitos. Laitos käyttää vuodessa noin 150 000 tonnia jätettä, josta se tuottaa noin 100 GWh sähköä ja 300 GWh lämpöä. Jätteenpolttolaitoksen rakentaminen aloitettiin syyskuussa 2013 ja se otetaan tuotantokäyttöön vuoden 2016 alussa. Laitoksessa hyödynnetään Pirkanmaalta ja Jyväskylästä kerättyä syntypaikkalajiteltua sekajätettä. Voimalaitos maksoi noin 100 miljoonaa euroa.


title: Tarastenjärven jätteenpolttolaitos

text: Tammervoiman omistavat Tampereen Sähkölaitos ja Pirkanmaan Jätehuolto.


title: Tieling

text: Tieling (, pinyin: Tiělǐng Shì) on prefektuuritason kaupunki Kiinan Liaoningin maakunnan pohjoisosassa. Kaupungin keskusta sijaitsee linnuntietä noin 55 kilometriä maakunnan pääkaupunki Shenyangista koilliseen. Prefektuurin pinta-ala on 12 966 neliökilometriä ja väkiluku 2,72 miljoonaa (2010).


title: Tieling

text: Kaupunki rajoittuu pohjoisessa Sipingin, idässä Liaoyuanin, etelässä Fushunin, sekä lännessä Shenyangin ja Tongliaon prefektuuritason kaupunkeihin.


title: Tieling

text: Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):


title: Pohjois-Amerikan alle 23-vuotiaiden yhdistelmäjoukkue (jääkiekko)

text: Pohjois-Amerikan alle 23-vuotiaiden yhdistelmäjoukkue () oli pohjoisamerikkalainen jääkiekkojoukkue, joka osallistui jääkiekon maailmancupiin 2016. Se muodostui pohjoisamerikkalaisista pelaajista, jotka ovat syntyneet 2. lokakuuta 1992 tai sen jälkeen. Yhdistelmäjoukkueen toiminnanjohtajina toimivat Stan Bowman ja Peter Chiarelli.


text: Syyskuussa 2016 Pohjois-Amerikan joukkue aloitti turnauksen pelaamalla ensimmäisen ottelunsa Suomen maajoukkuetta vastaan. Nuorten yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita.


title: Jan Jacob Verdenius

text: Jan Jacob Verdenius (s. 11. syyskuuta 1973) on norjalainen entinen maastohiihtäjä. Hän edusti Byåsen IL:ää.


title: Jan Jacob Verdenius

text: Verdenius hiihti ensimmäisen kilpailunsa maailmancupissa 18. joulukuuta 1993 tullen 88. sijalle Davosissa 15 kilometrin vapaan hiihtotavan kilpailussa. Hänen viimeinen maailmancup-kilpailunsa oli 23. maaliskuuta 2002 Lillehammerissa hiihdetty 58 kilometrin perinteisen hiihtotavan kilpailu.


title: Jan Jacob Verdenius

text: Verdenius sijoittui henkilökohtaisissa maailmancup-kilpailuissa viidesti kymmenen parhaan joukkoon. Kaikki viisi kilpailua sijoittuivat kaudelle 2000–2001 ja olivat sprinttejä. Verdenius voitti kyseisellä kaudella sprinttimaailmancupin kokonaiskilpailun. Palkintokorokkeelle hän nousi kolmesti voittaen Engelbergissä perinteisellä hiihtotavalla 28. joulukuuta 2000, sijoittuen toiseksi Brussonissa vapaalla 17. joulukuuta 2000 ja sijoittuen kolmanneksi Oslossa perinteisellä 7. maaliskuuta 2001.


title: Jan Jacob Verdenius

text: Verdenius oli mukana MM-kilpailuissa Thunder Bayssä 1995, Trondheimissa 1997 ja Lahdessa 2001. Thunder Bayssä hän tuli 81. sijalle 10 kilometrin perinteisen hiihtotavan kilpailussa. Trondheimissa Verdenius oli 52:s 30 kilometrin vapaan hiihtotavan kilpailussa, 43:s 10 kilometrin perinteisen hiihtotavan kilpailussa ja 45:s yhdistelmäkilpailussa. Lahdessa hän saavutti parhaat MM-tason sijoituksensa ollen vapaan hiihtotavan sprintissä kymmenes ja 50 kilometrin vapaan hiihtotavan kilpailussa 28:s.


title: Carl Schenstrøm

text: Carl Schenstrøm (1881–1942) oli tanskalainen näyttelijä. Hän näytteli Harald Madsenin (1890–1949) kanssa "Majakka ja Perävaunu" -komediaelokuvien nimihahmoja.


title: 12 apinaa (televisiosarja)

text: 12 apinaa ("12 Monkeys") on yhdysvaltalainen Syfy-kanavan scifisarja, jonka ovat luoneet Terry Matalas ja Travis Fickett. Se perustuu Terry Gilliamin ohjaamaan vuoden 1995 samannimiseen elokuvaan, joka taas perustui Chris Markerin vuoden 1962 lyhytelokuvaan "La Jetée".


title: 12 apinaa (televisiosarja)

text: Sarjan esittäminen aloitettiin yhdysvalloissa 16. tammikuuta 2015. Saman vuoden maaliskuussa vahvistettiin toisen kauden tuleminen. Kesäkuussa 2016 Syfy vaihvisti sarjan kolmannen kauden tilauksen. 2017 maaliskussa kerrottiin tilatun neljännen kauden jäävän sarjan viimeiseksi.


title: 12 apinaa (televisiosarja)

text: Suomessa sarjaa esitettiin ensimmäisenä nettipalvelussa HBO Nordic. Televisiokanava Kutonen alkoi esittää sarjaa 28. elokuuta 2016 suomenkielisellä nimellä "12 apinaa".


title: Huludao

text: Huludao (, pinyin: Húlúdǎo Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista lounaaseen. Prefektuurin pinta-ala on 10 415 neliökilometriä ja väkiluku 2,62 miljoonaa (2010).


title: Huludao

text: Kaupunki oli nimeltään Jinxi (锦西) vuoteen 1994 asti. Huludao on suomeksi "Pullokurpitsasaari".


title: Huludao

text: Kaupunki rajoittuu lännessä Qinhuangdaon, pohjoisessa Chaoyangin, idässä Jinzhoun prefektuuritason kaupunkeihin, sekä etelässä Bohaimereen.


title: Huludao

text: Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa, asukasluvut vuonna 2010):


title: Jack Günthard

text: Jakob ”Jack” Günthard (8. tammikuuta 1920 Hirzel – 7. elokuuta 2016 Biel) oli sveitsiläinen telinevoimistelija, olympiavoittaja, maailman- ja euroopanmestari. Hänet nimettiin lajin Hall of Fameen vuonna 1997.


title: Jack Günthard

text: Günthard voitti Helsingin kesäolympialaisissa 1952 kultaa rekiltä ja hopeaa joukkuekilpailusta. Hän saavutti myös kaksi MM-mitalia joukkuekilpailusta ja Pariisin EM-kilpailuista 1957 kultaa nojapuilta ja rekiltä.


title: Jack Günthard

text: Günthard toimi voimistelijanuransa jälkeen Italian ja Sveitsin maajoukkuevalmentajana. Hän kuoli Bielissä 96-vuotiaana 7. elokuuta 2016.


title: Billy Higgins

text: Billy Higgins (11. lokakuuta 1936 Los Angeles – 3. toukokuuta 2001 Inglewood, Kalifornia) oli yhdysvaltalainen jazzrumpali. Higgins on tunnettu yhteistyöstään Ornette Colemanin kanssa. Hän oli myös Tony Williamsin kanssa Blue Note Recordsin vakiorumpaleita.


title: Arno Schmidt

text: Arno Otto Schmidt (1914–1979) oli saksalainen kirjailija ja aikansa kiistellyimpiä länsisaksalaisia modernisteja. Hänen pääteoksensa on "Zettels Traum" (1970). Yksi hänen novellinsa suomennos on julkaistu antologiassa "Matka jonnekin" (Tammi 1965).


title: Arno Schmidt

text: Schmidt on saanut vuonna 1973 Frankfurtin kaupungin Goethe-palkinnon.


title: Naisten Superpesiksen kausi 1991

text: Kausi 1991 oli toinen Naisten Superpesiksen kausi. Mestariksi palloili Ikaalisten Tarmo.


title: Naisten Superpesiksen kausi 1991

text: Uusinta suorasta putoamisesta: Vähäkyrö - Kokemäki 12-4. Kokemäki putosi suoraan Ykköspesikseen, josta nousi Mansen Pesäpallo.Urheilulehden arvopelaajat: Katja Saari ja Vesa Mikkola.


title: Melchior Thalmann

text: Melchior Thalmann (21. toukokuuta 1924 – 28. elokuuta 2013) oli sveitsiläinen telinevoimistelija, olympiamitalisti ja maailmanmestari.


title: Melchior Thalmann

text: Thalmann saavutti joukkuekilpailussa olympiahopeaa Lontoossa 1948 ja Helsingissä 1952 sekä kaksi MM-mitalia.


title: Melchior Thalmann

text: Thalmann kuoli 89-vuotiaana 28. elokuuta 2013.


title: Tomáš Kraus

text: Tomáš Kraus (s. 3. maaliskuuta 1974 Děčín) on tšekkiläinen freestylehiihtäjä ja entinen alppihiihtäjä. 183 senttimetriä pitkä ja 86 kilogrammaa painava Kraus edustaa Český Skikrosový Klubia. Hän kilpailee skicrossissa.


title: Tomáš Kraus

text: Kraus aloitti uransa alppihiihdon parissa. Hän kilpaili maailmancupissa vuosina 2000–2003. MM-kilpailuihin Kraus osallistui neljästi, sijoittuen parhaimmillaan sijalle 28. pujottelussa vuosina 1997 ja 2003. Vuoden 1999 talviuniversiadeista Popradista Kraus saavutti hopeaa pujottelusta.


title: Tomáš Kraus

text: Kraus debytoi freestylehiihdon maailmancupissa marraskuussa 2002 Tignesissä saavuttaen heti voiton. Yhteensä hänellä on 15 osakilpailuvoittoa. Kaudella 2005–2006 Kraus voitti maailmancupin kokonaiskilpailun. Talviolympialaisiin Kraus on osallistunut kahdesti, vuosina 2010 ja 2014, ollen parhaimmillaan 11. vuonna 2010 Vancouverissa. MM-kilpailuihin Kraus on osallistunut kuudesti, saavuttaen kultaa historian ensimmäisestä skicrossin MM-kilpailuista vuonna 2005 Rukalta ja vuonna 2007 Madonna di Campigliosta.


title: Schulman

text: Schulman, Schulmann on saksalaisperäinen sukunimi


title: Michael Schmid

text: Michael "Mike" Schmid (s. 18. maaliskuuta 1984 Frutigen) on sveitsiläinen uransa päättänyt freestylehiihdon olympiavoittaja. 193 senttimetriä pitkä ja 96 kilogrammaa painava Schmid edusti kotikaupunkinsa SC Frutigenia. Hän kilpaili skicrossissa.


title: Michael Schmid

text: Schmid saavutti historian ensimmäisen skicrossin olympiakullan vuoden 2010 talviolympialaisista Vancouverista, jossa hän oli nopein jokaisella kierroksella. Vuoden 2014 talviolympialaisissa Sotšissa Schmid oli 32:s. Hän osallistui myös kolmiin MM-kilpailuihin, ollen parhaimmillaan kuudes vuonna 2005 Rukalla.


title: Michael Schmid

text: Schmid kilpaili maailmancupissa vuosina 2004–2014 saavuttaen kuusi osakilpailuvoittoa. Hän vahvisti uransa päättyneen joulukuussa 2015.


title: Pesäpallon naisten Suomenmestaruuskilpailut 1949

text: Pesäpallon naisten Suomenmestaruudesta kaudella 1949 pelattiin siten, että ensiksi Pesäpalloliitto ja Suomen Työväen Urheiluliitto ratkaisivat liittokohtaiset mestaruudet ja mestarit kohtasivat sitten Liitto-ottelussa, jonka voittaja tunnustettiin yleisesti Suomen mestariksi.


text: PPL:n mestaruus


text: Semifinaali 1 - Vimpeli


text: Semifinaali 2 - Tainionkoski


text: Loppuottelu


text:
Naisten Suomen mestaruus ratkaistiin lopullisesti liittojen välisessä (PPL-TUL) finaalissa:
Mestaruuskilpailun järjesti Pesäpalloilun yhteistoimintavaliokunta.


text:
Lahden joukkue: Anja Eskola,
Seija Asplund,
Leena Vakkilainen,
Inga Niementö,
Hillevi Eskelinen,
Eeva Pulkkinen,
Helga Ristolainen,
Anna Vuolama,
Ulla Pihlantie,
Sinikka Räihä,
Sirkku Riutta,
Suoma Liski,
Kaisa Raaska,
Hilkka Rikkonen.


text: Munsaaren joukkue: Sirkka Hänninen, Seija Lahtinen, Eila Metso, Eila Lahtinen, Lea Hytönen, Hilkka Kukkola, Terttu Lahtinen, Sirkka Hytönen, Raili Lahtinen ja Kerttu Järnstedt


title: Aderlan Santos

text: Aderlan Leandro de Jesus Santos (s. 9. huhtikuuta 1989 Salgueiro, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.


title: Aderlan Santos

text: 27. elokuuta 2015 Santos teki viisivuotisen sopimuksen espanjalaisseura Valencian kanssa. Hänestä maksettiin 9,5 miljoonan euron siirtokorvaus. Hän pelasi ensimmäisen ottelunsa joukkueessa 22. syyskuuta 2015 Espanyolia vastaan.


title: Di-isopropyylibentseeni

text: Di-isopropyylibentseeni (CH) on aromaattisiin hiilivetyihin kuuluva orgaaninen yhdiste. Tyypillisesti se esiintyy kolmen isomeerin seoksena ja nämä isomeerit ovat 1,2- eli o-di-isopropyylibentseeni, 1,3- eli m-di-isopropyylibentseeni ja 1,4- eli p-di-isopropyylibentseeni. Ainetta käytetään muiden yhdisteiden valmistukseen.


title: Di-isopropyylibentseeni

text: Di-isopropyylibentseeni on huoneenlämmössä väritöntä nestettä. Se on käytännössä katsoen veteen liukenematonta ja liukenee paremmin useisiin orgaanisiin liuottimiin kuten etanoliin, dietyylieetteriin, asetoniin, bentseeniin ja tetrakloorimetaaniin. Isomeereista p-isomeeri voidaan erottaa muista isomeereista tislaamalla, mutta m- ja o-isomeerien kiehumispisteet ovat liian lähellä toisiaan, jotta erottuminen olisi tehokasta.


title: Di-isopropyylibentseeni

text: Di-isopropyylibentseeniä voidaan valmistaa bentseenin ja propeenin välisellä Friedel–Crafts-alkylointireaktiolla ja katalyyttinä toimii piidioksidin ja alumiinioksidin seos. Reaktio suoritetaan 150–250 °C:n lämpötilassa ja reaktiossa muodostuu seos, joka sisältää eniten p- ja m-isomeerejä sekä hyvin vähän o-isomeeria.


title: Di-isopropyylibentseeni

text: Tärkein di-isopropyylibentseenin käyttökohde on resorsinolin ja hydrokinonin valmistus m- ja p-isomeereista. Prosessi on analoginen fenolin valmistamiseen käytetyn kumeenin hapetusprosessin kanssa. Ensimmäisessä vaiheessa di-isopropyylibentseenin isomeerit hapettuvat di-isopropyylihydrokperoksideiksi. Nämä orgaaniset peroksidit hajoavat happokäsittelyn seurauksena asetoniksi ja resorsinoliksi tai hydrokinoniksi. p-Di-isopropyylibentseeni voidaan myös hapettaa tereftaalihapoksi. Yhdisteen isomeereja voidaan käyttää myös liuottimina.


title: Schwindt

text: Schwindt, Schvindt on muun muassa seuraavien suomalaisten sukunimi:


title: HMS Polyphemus (1782)

text: HMS Polyphemus oli Britannian Kuninkaallisen laivaston vuonna 1782 vesillelaskettu Intrepid-luokan 64-tykkinen kolmannen luokan linjalaiva.


title: HMS Polyphemus (1782)

text: Alus tilattiin 1. joulukuuta 1773 Sheernessin telakalta, missä rakennustöistä vastasi maaliskuuhun 1778 George White ja huhtikuuhun 1779 John Jenner, jonka jälkeen työt saattoi päätökseen Henry Peake. Sen köli laskettiin tammikuussa 1776, ja se laskettiin vesille 27. huhtikuuta 1782. Alus valmistui 24. heinäkuuta 1782, ja sen valmistuskustannukset olivat 37 218 puntaa 5 shillinkiä ja penny sisältäen kuparoinnin ja varustamisen.


title: HMS Polyphemus (1782)

text: Aluksen romutus saatiin päätökseen Chathamissa 15. syyskuuta 1827.


title: Euroopan yhdistelmäjoukkue (jääkiekko)

text: Euroopan yhdistelmäjoukkue () on eurooppalainen jääkiekkojoukkue, joka osallistui jääkiekon maailmancupiin 2016. Se muodostui ainoastaan Euroopan maita edustavista jääkiekkoilijoista (pois lukien Ruotsia, Suomea, Tšekkiä tai Venäjää edustavat pelaajat). Yhdistelmäjoukkueen valmentajana toimi entinen Sveitsin maajoukkueen ja Edmonton Oilersin päävalmentaja Ralph Krueger, joukkueenjohtajana Saksan jääkiekkoliiton puheenjohtaja Franz Reindl ja toiminnanjohtajana entinen Slovakian maajoukkuepelaaja Miroslav Šatan.


title: Euroopan yhdistelmäjoukkue (jääkiekko)

text: Euroopan yhdistelmäjoukkueen osallistuminen tapahtumaan herätti paljon keskustelua, sillä koskaan aikaisemmin maailmancupissa ei ollut kilpaillut yhdistelmäjoukkueita.


title: Schybergson

text: Schybergson on muun muassa seuraavien suomalaisten sukunimi:


title: Andre Miller

text: Andre Lloyd Miller (s. 19. maaliskuuta 1976 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2000 lähtien. Hän on ollut keväästä 2015 lähtien NBA:n vanhin pelaaja.


title: Andre Miller

text: Cleveland Cavaliers varasi pelintekijänä pelaavan Millerin NBA:han kahdeksannella vuorolla . Tulokaskaudellaan Miller valittiin . Kaudella 2001–2002 hän oli 10,9 koriinjohtaneen syötön keskiarvollaan sarjan syöttökuningas. Miller on valittu neljä kertaa NBA:n viikon pelaajaksi.


title: Andre Miller

text: Miller edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.


title: Anders Schönberg

text: Anders Schönberg nuorempi (1737–1811) oli ruotsalainen historioitsija, kanslianeuvos ja vuodesta 1762 valtakunnanhistorioitsija (rikshistoriograf). Hän julkaisi 1977–1978 "Historiska bref om det svenska regeringssättet i äldre och nyare tider". Kustaa III keskeytti julkaisun, ja A. I. Arwidsson julkaisi vuosina 1849–1851 sarjasta suurimman osa.


title: Anders Schönberg

text: Schönbergin isä oli Anders Schönberg vanhempi.


title: Ronnie Price

text: Ronald D’Wayne ”Ronnie” Price (s. 21. kesäkuuta 1983 Friendswood, Texas) on yhdysvaltalainen koripalloilija, joka on pelannut NBA:ssa vuodesta 2005 lähtien.


title: Ronnie Price

text: Pricea ei varattu , mutta Sacramento Kings palkkasi hänet vapaana pelaajana, ja Price on pelannut tämän jälkeen pysyvästi NBA:ssa useassa eri seurassa, muun muassa neljä kautta Utah Jazzissa. Price heitti 23. joulukuuta 2015 ottelussa Denver Nuggetsia vastaan 20 pistettä ja kuusi onnistunutta kolmen pisteen heittoa, jotka molemmat olivat hänen uransa ennätyksiä.


title: Shire (yritys)

text: Shire Plc on Jerseylle rekisteröity irlantilainen lääketeollisuusyhtiö, jonka Suomessa myytäviä tuotteita ovat ADHD-lääkkeet "Elvanse" (lisdeksamfetamiinidimesilaatti) ja "Equasym" (metyylifenidaattihydrokloridi), munuaislääke "Fosrenol" (lantaani), ummetuslääke "Resolor" (prukalopridi) ja verihiutaleiden muodostumista hillitsevä "Xagrid" (anagrelidi).


title: Shire (yritys)

text: Shire perustettiin vuonna 1986, ja sen ensimmäisiä menestystuotteita oli kalkkitabletti "Calcichew", jota nykyisin markkinoi Takeda. Se on laajentunut yritysostojen avulla ja ostettuaan vuonna 2005 TKT-yhtiön se on suuntautunut harvinaisempien sairauksien lääkehoitoon.


title: Shire (yritys)

text: Vuonna 2014 suunniteltu AbbVie-yhtiön ja Shiren fuusio kariutui.


title: Kutritti

text: Kutritti ( "eli" "quantum trit" "kvanttitritti" on kolmikantaisen lukujärjestelmän ternäärijärjestelmän kubitin vastine. Tritti on trinäärijärjestelmässä bitin vastine.


title: Pain fitzJohn

text: Pain fitzJohn tai Payn fitz John (k. 1137) oli englantilainen paroni


title: Pain fitzJohn

text: Pain oli naimisissa Hugh de Lacyn tyttären kanssa ja hänen hallinnassaan olivat Ewyas Lacyn ja Archenfieldin alueet Paavi Calixtus II kirjoitti vuonna 1119 kirjeen anglonormannilaisille maanomistajille, joihin myös Pain kuului, ja vaati näitä palauttamaan Llandaffin hiippakunnalle kuuluvan maaomaisuuden. Paavi Honorius II huomautti huhtikuussa 1128 samasta asiasta.


title: Pain fitzJohn

text: Pain kuoli vihollisen väijytyksessä 10. heinäkuuta 1137 heittoaseen lävistettyä hänen kallonsa. Hänet haudattiin Gloucesterin luostariin.


title: Kuivahedelmä

text: Kuivahedelmä eli kuivattu hedelmä on ruoka-aineena käytettävä hedelmä, jonka sisältämästä vedestä suurin osa on haihdutettu pois. Kuivatut hedelmät säilyvät huomattavasti pidempään kuin tuoreet, ja pienempinä ja kevyempinä niitä on myös helpompi varastoida ja kuljettaa. Kuivahedelmien valmistuksella on monituhatvuotiset perinteet. Perinteisin kuivausmenetelmä on aurinkokuivaus, mutta nykyisin hedelmiä kuivataan monin eri tavoin koneellisesti. Maailmanlaajuisesti yleisimpiä kuivahedelmiä ovat kuivatut viinirypäleet eli rusinat.


title: Kuivahedelmä

text: Jotkin kuivahedelmät valmistetaan yksinkertaisesti kuivaamalla tuoreet hedelmät sellaisenaan, kun taas toisia käsitellään ennen kuivausta esimerkiksi sokeriliemessä, mikä tekee niistä makeampia ja pehmeämpiä. Nykyisin monet kuivahedelmät käsitellään ennen kuivausta myös rikkidioksidilla tai rikkihapokkeen suoloilla eli sulfiiteilla. Rikkikäsittelyn pääasiallisena tarkoituksena on estää hedelmän tummuminen kuivatuksen aikana ja säilyttää sen alkuperäinen väri.


title: Thommy Fagerlund

text: "Thommy" Henrik Gustav Fagerlund (s. 28. syyskuuta 1974 Helsinki) on suomenruotsalainen artisti ja musiikkituottaja.


title: Thommy Fagerlund

text: Nuoruudessaan Fagerlund oli jäsenenä mm. Daizy & Gänget -nimisessä yhtyeessä, joka esiintyi showkiertueillaan klubeilla sekä julkaisi yhden albumin vuonna 1995, "Vi brinner". "Se på mig" -niminen kappale levyltä oli monta kuukautta radiosoittolistan ykkösenä Suomessa.


title: Thommy Fagerlund

text: Fagerlund työskenteli Ruotsinlaivoilla vuosina 1996-2003. Tuolloin hän kirjoitti aktiivisesti omia lauluja ja teki joitakin äänityksiä Lisen Julin Qvarnströmin kanssa. Hän osallistui musiikkikilpailuihin "Suomen Tähti" ja "Guld Micken".


title: Thommy Fagerlund

text: Vuodesta 2003 vuoteen 2006 Fagerlund työskenteli ulkomailla showartistina, muun muassa Mallorcalla ja Rodoksella Sunwing-yrityksessä.


title: Thommy Fagerlund

text: Toukokuussa 2007 Fagerlund aloitti Åsa Anderssonin ja Sara Skogin kanssa euroviisushown "Good Evening Europe!", jolla oli kiertue Helsingissä ja myös Ruotsissa kesällä 2007.


title: Thommy Fagerlund

text: Fagerlund on työskennellyt vuodesta 2008 lähtien risteilyisäntänä Viking Linellä, jossa hän myös esiintyy. Hän tuottaa show-esityksiä Viking Linelle ja M/S Viking XPRS:lle (Good Evening Europe, Eurovision hits, Eurovision Do-Re-Mi) mm. Katja Jakun ja Jaana Hiltusen kanssa.


title: Thommy Fagerlund

text: Vuonna 2011 Fagerlund alkoi työskennellä 80-luvun pop-prinsessa Anja Niskasen kanssa. Fagerlund on säveltänyt ja tuottanut monia Anja Niskasen lauluista, mm. tämän "Personligt"-albumille vuonna 2012.


Suomen alle 18-vuotiaiden koripallomaajoukkue edustaa Suomea koripallon alle 18-vuotiaiden miesten maaotteluissa. Vuonna 2018 joukkueen päävalmentajana toimii Jyri Lohikoski.


title: Suomen alle 18-vuotiaiden koripallomaajoukkue

text: Suomen U18-joukkue on sijoittunut ikäluokan EM-kilpailuissa parhaimmillaan seitsemänneksi kahdesti 1980-luvulla. Tuolloin joukkueessa pelasivat Henrik Dettmannin valmennuksessa muun muassa Pekka Markkanen, Sakari Pehkonen ja Jari Raitanen. Vuonna 2015 Suomi sijoittui 13:nneksi, ja Lauri Markkanen voitti turnauksen korikuninkuuden.


title: Otto Pensas

text: Otto Pensas (16. marraskuuta 1885 Jepua – 10. elokuuta 1940 Joensuu) oli suomalainen piirisihteeri ja sosialidemokraattien kansanedustaja.


title: Otto Pensas

text: Pensaan vanhemmat olivat rautatien rakennustyöläinen Olof Huttunen ja Sanna Kortesmäki. Hän kävi kansakoulua ja työskenteli sitten vuoteen 1918 saakka rautatienrakennustyömailla tehden etupäässä kivitöitä. Vuodesta 1918 alkaen Pensas oli lastaus- ja ojankaivuutöissä Pielisjärvellä. Hän toimi sittemmin sosialidemkraattien luennoitsijana, puhujana ja piirisihteerinä Pielisensuussa ja Joensuussa.


title: Otto Pensas

text: Pensas oli kansanedustajana 1924–1930 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.


title: Otto Pensas

text: Otto Pensas oli naimisissa vuodesta 1908 Anna Fredriikka Lampénin kanssa.


title: Brian Dumoulin

text: Brian Joseph Dumoulin (s. 6. syyskuuta 1991 Biddeford, Maine, Yhdysvallat) on yhdysvaltalainen jääkiekkoilija, joka pelaa NHL-seura Pittsburgh Penguinsissa. Hän on Carolina Hurricanesin toisen kierroksen varaus .


title: Brian Dumoulin

text: 10. huhtikuuta 2012 Dumoulinin numerolla 51 varannut Carolina Hurricanes kiinnitti hänet tulokassopimuksella. 22. kesäkuuta 2012 Dumoulin kaupattiin Pittsburgh Penguinsiin yhdessä Brandon Sutterin sekä ensimmäisen kierroksen varausvuoron kanssa vaihdossa Jordan Staaliin.


title: Brian Dumoulin

text: Kaudella 2013–2014 Dumoulin debytoi NHL:ssä 14. joulukuuta 2013 ottelussa Detroit Red Wingsiä vastaan. Hän sai ensimmäisen NHL-pisteensä syöttöpisteen muodossa 16. joulukuuta 2013 Toronto Maple Leafsia vastaan.


title: Brian Dumoulin

text: Kaudella 2014–2015 Dumoulin teki uransa ensimmäisen NHL-maalin ohitettuaan Tampa Bay Lightningin maalivahti Evgeni Nabokovin 15. joulukuuta 2014.


title: Helsinki 2006 -talviolympiahanke

text: Helsingin 2006 -talviolympiahanke oli Helsingin, Lahden ja Lillehammerin kaupunkien hanke vuoden 2006 talviolympialaisten järjestämiseksi. Hanke käynnistyi syksyllä 1997, ja hakemus jätettiin Kansainvälisen olympiakomitean (KOK) kesäkuussa 1998 järjestettyyn kokoukseen. Kisat olisi pidetty 11.–26. helmikuuta 2006.


title: Helsinki 2006 -talviolympiahanke

text: Suomalaiset kaupungit olivat hakeneet aiemmin talviolympialaisia neljä kertaa: Lahden kaupunki haki vuosien 1964, 1968 ja 1972 kisoja sekä Tampere vuoden 1976 kisoja. Vuoden 1964 kisaäänestyksessä Itävallan Innsbruck oli selvä voittaja Lahden saamatta yhtään ääntä. Vuoden 1968 kisoja haettaessa Lahti sai ensimmäisellä kierroksella 11 ja toisella 14 ääntä voiton mennessä kolmannella kierroksella Ranskan Grenoblelle. Vuoden 1972 kisat menivät Japanin Sapporolle ensimmäisellä äänestyskierroksella Lahden saadessa 7 ääntä. Tämän jälkeen Lahti luopuikin kisojen hausta, mutta Tampere aktivoitui kisojen hakijana. Tampere sai ensimmäisellä kierroksella 12 ääntä ja toisella kierroksella 8 ääntä voittajan ollessa Yhdysvaltain Denver, joka kuitenkin luopui myöhemmin järjestämisestä järjestelyvastuun siirtyessä jälleen Innsbruckille.


title: Helsinki 2006 -talviolympiahanke

text: Vuoden 1976 talvikisojen haun jälkeen Suomessa tilanne rauhoittui. Jaetut kisat nähtiin mahdottomaksi aina vuoteen 1990. Silloin ne tulivat teoriassa mahdolliseksi KOK:n tällöin tekemän jakamisen hyväksyvän peruskirjaa muuttaneen päätöksen perusteella. Sen jälkeen KOK:n puheenjohtaja Juan Antonio Samaranch eri yhteyksissä kehotti suomalaisia aktivoitumaan talvikisojen saamiseksi Suomeen.


title: Helsinki 2006 -talviolympiahanke

text: Puheenjohtaja Samaranch vieraili Suomessa kesäkuussa 1997 Paavo Nurmen satavuotisjuhlassa Turussa ja elokuussa 1997 World Games-kisojen avajaisissa Lahdessa. Hän kannusti suomalaisia hakemaan talviolympialaisten isännyyttä.vuoden 2004 kesäolympialaisten isäntäkaupunki, ja ehdokkaiden joukossa oli Tukholma. Valinnan päädyttyä Ateenaan suomalaiset aktivoituivat talviolympialaishankkeessaan. Kokouksessa Suomen KOK-edustaja Peter Tallberg ja Norjan Gerhard Heiberg kävivät alustavia keskusteluja, ja Heiberg ilmoitti norjalaisten valmiuden jatkaa neuvotteluja suomalaisten kanssa. Suomalaisille jaetut kisat oli ainoa realistinen vaihtoehto alppi- ja kelkkailulajien toteuttamiseksi.


title: Helsinki 2006 -talviolympiahanke

text: Suomen olympiakomitea käynnisti hankkeen 17. syyskuuta 1997 pyytämällä Lillehammeria partnerikseen matkalla kohti vuoden 2006 talviolympialaisten isännyyttä. Jos Lillehammer suostuisi yhteistyöhön Helsingin kanssa, lähtisi Suomessa liikkeelle hakemuksen rakentaminen. Sitä varten Norjan ja Suomen urheilujohto kokoontuivat pohjoismaisessa kongressissa Huippuvuorilla. Norjan urheilun johtohahmo, Norjan olympiakomitean ja keskusurheilujärjestön puheenjohtaja Arne Myrvold oli valmis jatkokeskusteluihin. Ruotsin Östersundin epäröiminen kisojen hakemiseksi vahvisti myös Helsingin hakemuksen tekemistä. Sen jälkeen Helsingin kaupunginjohtaja Eva-Riitta Siitonen ja hänen lillehammerilaiskollegansa Audun Tron keskustelivat hankkeesta Oslossa ja Lillehammerissa. Keskusteluissa päädyttiin siihen, että Lillehammer toimisi Helsingin alihankkijana: Lillehammer vuokraisi kisapaikat, ja suomalaiset kisajärjestäjät vastaisivat kustannuksista ja riskeistä. Helsingin, Lahden ja Lillehammerin edustajat sekä Suomen olympiakomitean kanssa solmivat aiesopimuksen Helsingissä 28. marraskuuta 1997.


title: Helsinki 2006 -talviolympiahanke

text: Aiesopimuksen mukaan Suomen valtiolta haluttiin kahden miljardin markan eli 350 miljoonan euron takuut. Norjan kisatapahtumista Lillehammer saisi neljänneksen. Sekä Lahteen että Helsinkiin tarvittaisiin kisakylät. Helsinkiin lisäksi tarvittaisiin pikaluisteluhalli, jota kaavailtiin Myllypuroon, sekä Lahden lähelle Hollolaan freestylemäki. Suomen olympiakomitean pääsihteerin Jouko Purontakasen mukaan kuluja syntyisi hakuvaiheessa "korkeintaan 15 miljoonaa markkaa eli 2,5 miljoonaa euroa, mutta pyrkimys olisi päästä alle kymmenen miljoonan markan eli 1,8 miljoonaa euroa".


title: Helsinki 2006 -talviolympiahanke

text: Helsingin kaupunginvaltuusto päätti 14. tammikuuta 1998 äänin 64–18 hakea talviolympialaisten isännyyttä. Päätöksen ehtona oli, että valtio myöntää hankkeelle kahden miljardin markan takauksen mahdollisten tappioiden kattamiseen. Isommista valtuustoryhmistä kokoomus ja sosialidemokraatit ja myös vasemmistoliitto antoivat hakemukselle tukensa. Vihreiden ja RKP:n ryhmässä oli enemmän epäluuloa. Myös pari vasemmistoliittolaista vastusti kisojen hakemista. Hankkeen vastustajat pelkäsivät ennen kaikkea mahdollisia taloudellisia tappioita. Lillehammer oli jo hyväksynyt hankkeen jo aiemmin, ja Lahden kaupunginvaltuusto hyväksyi sen yksimielisesti 19. tammikuuta 1998.


title: Helsinki 2006 -talviolympiahanke

text: Valtioneuvosto teki tappiontakauspäätöksen 29. tammikuuta 1998. Tämän jälkeen Suomen olympiakomitea lähetti KOK:lle Lausanneen virallisen ilmoituksensa vuoden 2006 talvikisojen hakemisesta. Helsingin lisäksi muita hakijoita olivat Sveitsin Sion, Italian Torino, Puolan Zakopane, Slovakian Podrad Tatry ja Itävallan Klagenfurt. Ruotsin Östersund lähetti suoraan myös oman hakemuksensa, mutta sille ei Ruotsin olympiakomitea antanut tukeaan, joten KOK ei ottanut käsittelyyn Östersundin kisahakemusta.


title: Helsinki 2006 -talviolympiahanke

text: Päätöksen ja kisahakemuksen jälkeen perustettiin asian hoitamiseksi virallinen yhdistys ""Olympia 2006"", jonka puheenjohtaja oli ylipormestari Eva-Riitta Siitonen.


title: Helsinki 2006 -talviolympiahanke

text: Hankkeen laajamittaisempi esittely tapahtui Naganon talviolympialaisissa helmikuussa 1998. Paikalla esittelytilaisuudessa olivat Suomen KOK-edustajat Peter Tallberg ja Pirjo Häggman, Norjan Arne Myrvold sekä Suomen olympiakomitean puheenjohtaja Tapani Ilkka, pääsihteeri Jouko Purontakanen ja olympiakomitean valtuuskunnan puheenjohtaja Kalervo Kummola.


title: Helsinki 2006 -talviolympiahanke

text: Olympia 2006 hakukomitean puheenjohtajaksi valittiin maaliskuussa 1998 vuorineuvos Martin Saarikangas ja jäseniksi Helsingistä ylipormestari Eva-Riitta Siitonen, apulaiskaupunginjohtaja Antti Viinikka ja tiedotuspäällikkö Pertti Mustonen, Lahdesta kaupunginjohtaja Kari Salmi ja teollisuusneuvos Hannu Roine, Suomen olympiakomiteasta europarlamentaarikko Marjo Matikainen-Kallström, puheenjohtaja Tapani Ilkka ja pääsihteeri Jouko Purontakanen sekä opetusministeriöstä johtaja Harri Syväsalmi ja erityisneuvonantaja Raija Mattila. Lisäksi hakukomiteaan kuului viisi norjalaista: Arne Myhrvold, urheiluliiton kansainvälisen osaston johtaja Marit Myrmäl sekä Lillehammerin alueen kolme kunnanjohtajaa. Elokuussa 1998 KOK:n suomalaisjäsen Pirjo Häggman valittiin mukaan hakukomiteaan. Helsinki 2006 -toimistoon hakukomitean avuksi projektipäälliköksi valittiin olympiakomitean lajipäällikkö Jari Piirainen ja jäseneksi Helsingin eroava liikuntajohtaja Esko Ranto.


title: Helsinki 2006 -talviolympiahanke

text: KOK kutsui hakukomiteoiden puheenjohtajat maaliskuussa 1998 Lausanneen antaakseen kisojen hakuohjeet. Toukokuun alussa Helsinki 2006 -hakukomitea esitteli kisahankkeen tunnuksen, jonka oli suunnitellut taiteilija Jarkko Kaunismäki. Hänen mukaansa siinä on kolme voimaa: lumi, jää ja liekki. Samalla avattiin kisahankkeen käytännön työtä tekevä toimisto. Kisahankkeen kannatusta selvitettiin syys–lokakuussa 1998. Selvityksen mukaan hanke sai 64 prosenttia suomalaisilta kannatti hanketta, 32 prosenttia vastusti sitä, ja neljä prosenttia ei osannut kertoa kantaansa.


title: Helsinki 2006 -talviolympiahanke

text: Kisahakemus tehtiin elokuun loppuun 1998 mennessä. Sen luovuttivat Lausannessa KOK:n senegalilaiselle varapuheenjohtajalle Keba M'Bayelle Helsingin hakukomitean puolesta Pirjo Häggman ja Jari Piirainen. Tällöin hakemuksesta tuli myös julkinen. Sen mukaan kisat olisi pidetty 11.–26. helmikuuta 2006.


title: Helsinki 2006 -talviolympiahanke

text: Kisapaikkoina olisivat olleet Helsinki, Lahti ja Lillehammer naapurikuntineen.